Mekejn: Moskva sprovodi sajber napade „svaki božji dan“ - Sputnjik Srbija\n22:50 18.12.2016 (osveženo 22:53 18.12.2016) Preuzmite kraći link\nObama obećava: Odgovoriću na ruske „hakerske napade“\n„Nema sumnje da se Rusija mešala u naše izbore kao i da je u pitanju bio sajber napad. Pitanje je samo kakva je šteta nanesena i šta SAD po tom pitanju treba da urade?“, rekao je on.\nMekejn je takođe prokomentarisao i reči aktuelnog predsednika SAD Baraka Obame o tome da je on lično zamolio ruskog kolegu Vladimira Putina da obustavi napade, rekavši da je reakcija Amerike delovala „totalno paralizovano“.\n„Siguran sam da je Putin prekinuo sa napadima kada mu je bilo rečeno da to učini. Međutim, istina je da oni napade sprovode svaki dan“, zaključio je on.\nsajber napadi, predsednički izbori u SAD, hakeri, Džon Mekejn


RTCG - Radio Televizija Crne Gore - Nacionalni javni servis :: Film i pozorište :: Šansa za fatalni pucanj na snimanju jedna u hiljadu milijardi\n31. 10. 2021. 09:17 >> 09:49 0\nŠansa za fatalni pucanj na snimanju jedna u hiljadu milijardi\nSnimanje američkog vesterna "Rust" neće biti nastavljeno, rekao je holivudski glumac Alek Boldvin koji je tokom probe iz pištolja rekvizita slučajno usmrtio direktorku fotografije.\n"Događaju se nesreće na snimanjima, ali ništa slično. Postojala je jedna šansa u hiljadu milijardi da se tako nešto dogodi", rekao je on.\nBoldvin je ovo rekao sinoć u prvoj izjavi pred televizijskim kamerama od kada se dogodila tragedija 21. oktobra i ponovio je koliko je potresen tim dogadjajem.\n"Ona je bila moja porodica", rekao je on govoreći o ubijenoj direktorki fotografije Halini Hačins, prenijela je televizija TMZ snimke Aleka Boldvina sa suprugom Hilarijom u Mančesteru u sjeveroistočnoj američkoj državi Vermont.\nOn je već ranije preko Tvitera izrazio tugu i šok poslije tragedije i rekao da će sarađivati sa policijom zaduženom za istragu.\nZa sada niko nije uhapšen i istraga se nastavlja o okolnostima drame koja se dogodila na snimanju na ranču Bonanca Krik, gde je Boldvin snimao vestern koji se dogadja u 19. vijeku. On je rukovao revolverom za koji mu je rečeno da nije napunjen i opasan kada je opalio i ubijena je Halina Hačins, a reditelj Džoel Suza je ranjen u rame.\nOd kada se dogodila nesreća sve je više poziva za bolju kontrolu oružja na snimanjima u Holivudu, a Boldvin je za to takođe izrazio "ekstremno insteresovanje".\nRekao je da ne može da kaže kada će ponovo biti spreman da snima scene sa oružjem i da snimanje filma "Rust", čiji je on jedan od producenata neće biti nastavljeno.\n"Mi smo bili jedna vrlo čvrsta ekipa koja je snimala zajedno film i ovaj užasni dogadjaj se desio", rekao je Boldvin.\nPolicija ipak provjerava Boldvinov telefon\n"Nijesam povukao okidač"\nŠokiran i tužan zbog smrti Haline Hačins\nBoldvin bio oprezan sa oružjem na snimanju filma


Evropa: Turska ponovo uvodi ograničenja, Estonija produžila; Uskršnji karantin u Italiji – Srbija NAŠA Zemlja\nEvropa: Turska ponovo uvodi ograničenja, Estonija produžila; Uskršnji karantin u Italiji\nby srbijanasazemlja March 30, 2021, 7:12 pm 1.5k Views\nUskršnji karantin u Italiji\nItalija će uvesti petodnevni karantin putnicima iz zemalja članica Evropske unije, a ta mera važi za sve koji kreću i stižu na Apeninsko poluostrvo, uključujući i italijanske državljane, javlja AFP, pozivajući se na zvaničnike ministarstva zdravstva u Rimu.\nMera podrazumeva da se svi moraju testirati pre puta, poštovati petodnevnu izolaciju i potom se ponovo testirati, dok je za putnike iz zemalja van EU na snazi mera dvonedeljnog karantina.\nNova mera će stupiti na snagu dan posle objavljivanja u Službenom listu i važiće do 6. aprila, objasnile su italijanske zdravstvene vlasti uoči uskršnjeg vikenda koji počinje u subotu i završava se u ponedeljak, a privlači brojne strane turiste.\nU većem delu Italije i dalje su na snazi stroge mere za suzbijanje širenja zaraze, zatvoreni su kafići i restorani, a putovanja između regija ograničena su prema zonama rizika.\nMeđutim, tokom uskršnjeg vikenda cela zemlja biće crvena zona u kojoj se podrazumeva visoki rizik i maksimalne preventivne mere.\nItalija je od početka pandemije imala više od 108.000 žrtava korone i nalazi se na 6. mestu u svetu po broju umrlih, a sa 3.561.012 registrovanih slučajeva kovida 19 je na sedmom pro broju potvrđenih zaraza.\n“Iako imamo najstrože mere biološke bezbednosti u EU, još ćemo ih pooštriti u narednim nedeljama. To pooštravanje će startovati sa dodatnim PCR testiranjem putnika odmah po dolasku na teritoriju Irske, bez obzira na testiranje koje su obavili pre putovanja”, rekao je Vardakar, preneo Rojters.


Dva ruska lovca bacila 700 kilograma tešku bombu na selo Citelubani?\nPredstavnik za štampu Ministarstva unutrašnjih poslova Gruzije Šota Utiašvili je rekao u Tbilisiju da su dva ruska lovca bacila 700 kilograma tešku bombu na selo Citelubani, 65 kilometara severozapadnood Tbilisija u ponedeljak uveče. Prema njegovim rečima, bomba nije eksplodirala i niko nije stradao.\nPrema tvrdnji drugog predstavnika MUP Šota Hizanišvilija vazdušni prostor Gruzije narušila su dva "suhoja-24" i bacila tri rakete "vazduh-zemlja", dok gruzijski ministar unutrašnjih poslova Vano Merabišvili tvrdi da su radari Ministarstva odbrane registrovali jedan avion "suhoj-25". Letelica se, tvrdi on, u Gruziju uputila sa teritorije Rusije i vratila se u istom pravcu. U svojim izveštajima o navodnom incidentu, gruzijske televizije prikazuju veliku rupu u kojoj se, prema njihovoj tvrdnji, nalazi bomba, preneli su ruski mediji.\nNačelnik službe za informisanje u ruskom Ratnom vazduhoplovstvu Aleksandar Drobiševski izjavio je da ni u ponedeljak, ni danju ni noću, kao ni u utorak ujutro, avioni ruskog vazduhoplovstva u toj oblasti nisu leteli, tako da nikako nisu mogli da naruše vazdušni prostor Gruzije. Ministar policije Južne Osetije Mihail Mindzajev tvrdi, međutim, da je gruzijski avion narušio vazdušni prostor te nepriznate republike i u zoni konflikta bacio bombu. On tvrdi da je cilj bio selo Cinagar, ali da je raketa promašila i eksplodirala u zoni konflikta. Južna Osetija je autonomna oblast Gruzije, na granici sa Rusijom, koja se početkom 90-ih otcepila i proglasila nezavisnost.


Danas nastavak pregovora s Esmarkom – Semendria\nDanas nastavak pregovora s Esmarkom\n02. februar 2015. PRIVREDA – U Beogradu bi večeras trebalo da budu nastavljeni pregovori predstavnika Vlade Srbije i američke kompanije Esmark o strateškom partnerstvu u privatizaciji Železare Smederevo.\nNastavak pregovora, započetih prošle sedmice, najavio je premijer Aleksandar Vučić, koji je ponovio da su ti pregovori teški i da se, između ostalog, razgovara o garancijama i cenama sirovina.\nMinistar privrede Željko Sertić izjavio je juče da u postupku prodaje srpske čeličane postoji granica ispod koje Vlada Srbije neće ići, a to je državni interes.\nSertić je podsetio da smederevska Železara sama može da ostvaruje između 1,2 do 1,5 odsto bruto domaćeg proizvoda Srbije.\nMinistar je kazao da pregovori sa Esmarkom dugo traju zato što se moraju usaglasiti mnogi detalji, od broja radnika, kvaliteta i odnosa budućeg novog vlasnika prema zaposlenima, do dugoročnih obaveza Železare, a tu je i interes Esmarka koji želi da ostvari profit.\nU slučaju prodaje Železare Smederevo, Sertić je rekao da vlada mora da vodi računa i o preuzetim obavezama sa MMF-om, Svetskom bankom i EU, i da se to uklopi u održivi sistem koji će doneti prihode Esmarku, prihod državi i da zadrži elemente dugoročnosti i održivosti.\nNakon dva neuspela tendera na kojima nije bilo zainteresovanih ponuđača, Esmark je jedina kompanija koja je na poslednjem nadmetanju, okončano početkom januara, dostavila validnu dokumentaciju za kupovinu Železare.\nTenderom je zahtevano da se broj radnika u srpskoj čeličani ne smanjuje, kao i da se porizvodnja poveća na 1,5 miliona tona.\nUkoliko dogovor bude postignut, američki Esmark će biti vlasnik 80,01 odsto kapitala Železare, dok će ostatak ostati u vlasništvu države.\nTenderom je predviđeno i da država otpiše dug Železari sa stanjem na dan 31. decembra 2013. godine.\nVučić: Blizi smo dogovora sa Esmarkom\nPremijer Alaksandar Vučić izjavio je da misli da je blizu dogovor sa američkom kompanijom Esmark o preuzimanju Železare Smederevo.\n“Delove koji su bili najproblematičniji, za obe strane, uspeli smo da prevaziđemo i da napravimo proboj”, rekao je Vučić za sutrašnji Kurir.\n“U roku smo, u jučerašnjem danu (subota), poslali neophodne uslove. Na osnovu razgovora sa evropskim predstavnicima, mislim da ćemo uspeti da nađemo rešenje”, rekao je Vučić.\nKada se radi o rešenjima za “Petrohemiju” i “Azotaru”, premijer je ocenio da je “Petrohemija” teži problem.\n“Dajemo sve od sebe da ga rešimo i verujem da hoćemo. Neophodno je da pronađemo investitora koji hoće da uloži najmanje 150 miliona evra, zbog fabrike polupropilena”, kazao je Vučić.\n“Ali potpuno sam uveren da ćemo problem ”Azotare” i MSK – jer je tu gas gotovo stoprocentna sirovina – uspeti da rešimo, i to pre svega s našim ruskim prijateljima. Ako završimo hemijski kompleks, FAP, ako ”Nort hidraulik”, kao i Nemci i Italijani uđu u svoje delove ”Petoletke”, mislim da će to biti ogromni rezultati, jer su sve te firme bile osuđene na neuspeh”, naveo je Vučić.\nTo znači, ukazao je on, da desetine hiljada ljudi neće ostati bez posla.\nPrema njegovim rečima, u “Železari” radi 5.027 ljudi, ali treba računati da je to najmanje 10.000-11.000 njih, sa kooperantima, transportom, špediterima…\nVučić je primetio da od ovih kolektiva zavisi ceo Podunavski okrug, a značajno je i za celu Srbiju.\n“U MSK je 600, u ”Azotari” 1.500, u ”Petrohemiji” 1.800 zaposlenih. Kad saberemo sve njih, kao i radnike iz ”Petoletke”, dođe se do broja od 11.000 do 12.000 zaposlenih koji bi ostali bez posla”, naveo je Vučić.\n« Nastavak pregovora s Esmarkom o Železari u ponedeljak\nZbirka Kralj u žutom prvenac smederevskog Kluba Gavran »


Kompanija „ComIT“ objavljuje konkurs za sticanje stručne prakse. Detaljnije informacije o samom konkursu možete preuzeti…\nKompanija „Imperial Tobacco“ objavljuje konkurs za sticanje stručne prakse. Detaljnije informacije o samom konkursu možete…\nCentar za razvoj karijere, savetovanje i celoživotno učenje organizuje kurs engleskog jezika. Za više informacija…\nOd oktobra ponovo počinju kursevi u Centru za razvoj karijere, savetovanje i celoživotno učenje. Ukoliko…\nCentar za demokratiju i pomirenje u jugoistočnoj Evropi, čije je sedište u Solunu, traži nove…


Vesti preuzete sa sajta IFPI: Džon Kenedi odstupa sa mesta predsedavajućeg i generalnog direktora IFPI-a – OFPS\nVesti preuzete sa sajta IFPI: Džon Kenedi odstupa sa mesta predsedavajućeg i generalnog direktora IFPI-a\nIFPI i Džon Kenedi su danas izjavili da će posle više od pet godina rada u kontinuitetu Džon Kenedi odstupiti sa mesta predsedavajućeg i generalnog direktora organizacije IFPI.\nDžon Kenedi je tom prilikom izjavio: Iza mene ostavljam odličan tim koji je izuzetno kvalifikovan da se nosi sa brojnim i složenim pitanjima sa kojima se susreće izdavačka industrija.\nLucian Grainge predsedavajući i generalni direktor Universal Music Group International je tom prilikom izjavio: Dugujemo Džonu ogromno poštovanje i zahvalnost. On je bio naš najodlučniji predstavnik i ambasador, neko ko se efikasno i uporno borio za stvari izdavačke industrije. On razume kako i zašto ulažemo u talente i radio je neumorno da pokaže zašto je upravo to važno.\nJohn Reid, generalni direktor, Warner Music Europe i zamenik predsedavajućeg Warner Music International je izjavio: Pod Džonovim vođstvom IFPI nam je pomogao da se snađemo u jednom od najizazovnijih trenutaka u tranzicionom periodu u istoriji našeg izdavaštva. Veoma naporno je radio da ponovo uobliči stavove prema vrednostima muzike I njene kreativnosti i da očuva bogatu, promenljivu i različitu globalnu muzičku scenu. Zahvalni smo Džonu za obazrivo vođstvo i želimo mu puno uspeha u budućem radu.\nFilippo Sugar, predsednik Sugar Music Spa je izjavio: Džon je veliki šampion muzičke industrije u najtežim trenucima koji su nas ikada zadeslili. Znam da govorim u ime mnogih članova IFPI širom sveta, nezavisnih muzičkih izdavača i velikih muzičkih izdavača kada izražavam poštovanje načinu na koji je vodio IFPI, kampanju protiv piraterije i borbu za našu delatnost na svim frontovima.\nDžon Kenedi je ujedno dodao: To je bila fascinantna, prijatna i izazovna uloga proteklih nekoliko godina i čvrsto verujem da smo postigli mnogo ali sada želim da se vratim komercijalnijoj ulozi. Drago mi je da vidim toliki uspeh u muzičkoj industriji koja i dalje nastavlja da bude izazovna sredina\n– Koncept odgovornosti je bio razmatran a sada I usvojen od strane mnogih vlada – mnogo je trebalo da se prihvati ova ideja kada sam je prezentovao ISP pre mnogo godina u Briselu\n– U poslednjih nekoiliko godina IFPI je bio veoma fokusiran na rast prihoda kolektivnih organizacija I sadašnje cifre nam sve pokazuju. U poslednjih pet godina naknade za globalno emitovanje i javno saopštavanje su porasle za 270 miliona dolara, u pitanju je povećanje od 42 posto.\n– Uprkos izazovima sa kojima se susreće muzička industrija stvorili smo 4.3 miliona dolara vrednu digitalnu delatnost što predstavlja više od 25 procenata od globalne naknade. Tokom 2009. godine 13 tržišta u svetu su počela ponovo da rastu\n– Ogroman progres je postignut u kampanji da se proširi pojam autorskog prava iako taj zadatak još nije završen.\nPokrenuću plan koji sam imao a koji je ujedno od mene tražen, pokrenuću poslovnu agenciju koja će zastupati talente širom sveta muzike, filma, sporta, televizije i pozorišta. Umetnički talenti su naravno centar muzičke industrije i radujem se komercijalnom okruženju u kome će ovaj novi poduhvat funkcionisati.\nČak i u ovim teškim vremenima za muzičku industriju važno je imati u vidu da se muzika konzumira više nego ikada i da je muzička industrija motor koji pokreće ostale industrije sa godišnjim naknadama koje prelaze 140 miliona dolara.\nFrances Moore će biti idealan naslednik u IFPI-u i ona je jedina kvalifikovana da ostvari uspeh u svojoj novoj ulozi.\nNadam se da će IFPI nastaviti sa daljim uspehom u pomaganju izdavačkoj industriji u tekućim izazovima. Bila mi je čast da služim IFPI-u u svojstvu predsedavajućeg i generalnog direktora.\nObećavam da neću pominjati pirateriju određeno vreme!


Duško Marković: Crna Gora neće biti prihvatilište migranata u ime EU | Kliker.info\nDuško Marković: Crna Gora neće biti prihvatilište migranata u ime EU\nCrna Gora nema kampove za migrante, a u slučaju njihovog masovnijeg dolaska, država planira sanaciju jedne granične karaule u kojoj bi ih smjestila, kao i nabavku specijalnih kontejnera, kazao je danas premijer Crne Gore Duško Marković, javlja Anadolu Agency (AA).\nMarković je u crnogorskom parlamentu, u okviru premijerskog sata, odgovarao na pitanja poslanika.\nOdgovarajući na pitanje poslanika Demokratskog fronta Milana Kneževića, na osnovu čijih istrukcija se odlučio da gradi kampove za više hiljada ilegalnih migranata u Crnoj Gori, kako bi se smanjio pritisak na granice EU, crnogorski premijer je kazao da to nikada nije izjavio.\n“Niti sam to kazao, niti će Crna Gora biti prihvatilište migranata u ime EU“, poručio je Marković.\nOn je kazao da nijedan premijer Crne Gore do sada nije primao naredbe, dolazile one iz vlasti ili opozicije.\n“U prethodnom periodu sam jasno pokazao da su mi stabilnost države i bezbjednost građana u prvom planu i da smo sistemski i institucionalno sposobni da to obezbijedimo“, istakao je Marković.\nNaglasio je da u Crnoj Gori nema kampova za migrante i da su to političke manipulacije.\n“Crna Gora će se o migrantima, ako ih bude, baviti u skladu sa ustavnim i demokratskim principima, zasnovanim na zakonu. Na principima solidarnsoti. Samo takva Crna Gora ima perspektivu i budućnost“, naglasio je Marković.\nOn je rekao da je tema masovnih migracija ponovo dospjela u fokus domaće i evropske javnosti i da pažljivo prate debate u okviru EU i različita gledišta kako se odnositi prema uzrocima migrantskog talasa.\n“Iako migratorni talas nije istog obima i rizika kao 2015. godine, Vlada i država rade na svim poljima kako bi regulisali migracijski proces, nariočito u smislu kontrolisanog ulaska na teritoriju Crne Gore“, saopštio je Marković.\nOn je podsjetio da u Crnoj Gori boravi eskspertska misija za pitanje vanjskih granica, i dodao da će na zajedničkoj sjednici vlada Crne Gore i Albanije, 3. jula, otvoriti pitanje migracija.\nMarković je rekao da Vlada postupa na osnovu odgovornosti, za sigurnost zemlje i bezbjednost crnogorskih građana.\n“Odgovorna je da preduzima mjere kako bi smo bili spremni za prihvat povećanog broja migranata, ako se to desi, poučeni iskustvom drugih, nakon velikog talasa 2015. godine“, naglasio je Marković.\nOn je kazao da Crna Gora ima humanitarnu tradiciju pružanja utočišta žrtvama koje su se javile kao posledica ratova i stradanja.\n“Uvažavjući činjenicu da su migranti jedna od najranjenijih kategorija svako društvo ima odgovornost da pruži dostojanstvene uslove prihvata i to je politika ove Vlade, ljutili se vi ili ne“, poručio je Marković.\nMarković je istakao da je planiran projekat sanacije karaule na granici sa Albanijom sa ciljem povećanja kapaciteta za prihvat i smještaj migranata. Poručio je da Crna Gora kroz finansijsku pomoć EU planira nabavku posebnih kontejnera koji će omogućiti rješavanje pitanja smještaja u slučaju znatno većeg priliva migranata.\n“A upravo je cilj jačanja smještajnih kapaciteta, u kombinaciji sa ostalim mjerama, da se doprinese kvalitetnom razvoju sistema upravljanja migracijama, što će očuvati stabilan bezbjednosni ambijent u Crnoj Gori“, rekao je Marković.\nPrema njegovim riječima, Vlada je odgovorna za unutrašnji i spoljnu politiku, i ona će biti usklađena sa državnim interesima.\n“U suočavanju sa migracijskom krizom, Crna Gora će nastaviti da prati politiku i standarde država članica EU, jer kao država kandidat za članstvo želimo da adekvatno doprinesemo rješenju ovog složenog pitanja“, istakao je crnogorski premijer.


» Unapređenje kontrole duvana u Srbiji – Tvining projekat sa Finskom\nUpotreba duvana je globalni uzrok smrti koji se najlakše može sprečiti, rekao je Orpana.\nOn je precizirao da projekat treba da razvije sistem nadgledanja upotrebe duvana koji bi pomogao srpskom društvu u borbi protiv upotrebe duvana i podsetio da je to prvi tvining projekat na kome rade Srbija i Finska.\nPušenje je jedna od glavnih pretnji zdravlju uopšte, a u Srbiji je ono mnogo više rasprostranjeno nego u zemljama EU i glavni je faktor rizika po zdravlje među bolestima koje nisu prenosive, izjavio je šef sektor operacija Delegacije Evropske unije Martin Kern.\nKern je rekao da je iznenađujuće veliki procenat stanovništva izložen duvanskom dimu na poslu i u obrazovnim ustanovama i podsetio da postoji samo delimična zabrana pušenja u restoranima.\nOn je podsetio da se jedno od poglavlja u pregovorima o pristupanju EU odnosi na zdravstvo i dodao da će Srbija morati da uskladi svoje zakone o duvanu sa propisima EU a to znaći da će oporezivanje duvanskih proizvoda moći da se koristi kao alatka u borbi protiv pušenja.\nOvaj tvining projekat je značajan radi poboljšavanja zdravlja i podizanja svesti stanovništva i državnih tela u suzbijanju upotrebe duvana, izjavio je pomoćnik ministra zdravlja Nebojša Jokić.\nOn je rekao da je suzbijanje upotrebe duvana najvažniji deo ovog projekta i dodao da je važno i usklađivanje domaćih propisa sa regulativom EU.\nOve godine, Svetski dan bez duvanskog dima obeležava se pod motomn “Povećanje poreza na duvan smanjuje oboljevanje i smrtnost”. Direktorka Kancelarije SZO za Srbiju Miljana Grbić rekla je da su procene te organizacije da bi, kada bi sve zemlje sveta povećale porez na cigarete za 50 odsto, broj pušača bio manji za 49 miliona, a 11 miliona smrtnih slučajeva bilo izbegnuto.\nOna je kao uspešne primere zemalja koje su povećale porez na duvan uz istovremeno povećanje prihoda od akciza navela Ukrajinu, Estoniju, Letoniju i Tursku.\nPredsednica Komisije za prevenciju upotrebe duvana Srmena Krstev navela je da su istraživanja pokazala da oko 40 odsto građana Srbije puši, dok je je 13 odsto mladih zapalilo prvu cigaretu u uzrastu između 13 i 15 godina. Ona je ocenila da aktuelni zakon o zabrani pušenja treba izmeniti i uvesti zabranu pušenja i u ugostiteljskim objektima.\nSa tom ocenom složili su se i drugi učesnici debate. Šef kancelarije za prevenciju pušenja Biljana Kilibarda navela je da i pored uspešnih medijskih kampanja, većina građana Srbije nije svesna rizika koje po zdravlje nosi pušenje duvana i istakla da se nada da će finski eksperti u okvioru tvining projekta pomoći da se to promeni.\nTim lider tvining projekta Antero Heloma naveo je da je planirano da se u okviru projekta održe radionice za zdravstvene radnike iz Srbije i da je prvi planiran za kraj avgusta.\nFinska planira da do 2040. godine zemlja bude „smoke-free”, odnosno zemlja u kojoj se ne puši.\nEUEU info centarmladiobrazovanjeSrbijazakonizdravstvo


Seoske igre donose vredne nagrade - juGmedia\nSportski savez grada Vranja će u nedelju, 29. septembra, na Aleksandrovačkom jezeru organizovati „Seoske igre“ na kojima će se nadmetati ekipe iz seoskih mesnih zajednica koje se nalaze na teritoriji grada Vranja. Ekipe koje se budu prijavile za ovo takmičenje nadmetaće se u pet disciplina i to: nadvlačenje konopca, skok u dalj, bacanje kamena sa ramena odnosno kugle, nošenje partnera na leđima i nošenja kofe sa vodom.\nBratislav Antić, predsednik Sportskog saveza grada Vranja, ističe da su „Seoske igre“ republički projekat koji ima za cilj da promoviše stare, zaboravljene tradicionalne srpske igre.\n„Svi zainteresovani koji žele da učestvuju na ovim igrama mogu svoje prijave da dostave do 20. septembra, Goranu Jovanoviću predsedniku Mesne zajednice Rataje koji je ujedno i koordinator igara.Svaka prijavljena ekipa moraće da ima po šest takmičara i dve zamene. Pravila takmičenja dozvoljavaju da jedna mesna zajednica može da ima po nekoliko ekipa.Takmičenje će početi u 10 časova, a koliko će trajati zavisiće od broja prijavljenih ekipa .Za ekipe koje će na ovom takmičenju ostvariti najbolje rezultate obezbedili smo vredne nagrade.Prvoj ekipi dodelićemo 30.000 dinara, drugoj 20.000 i trećeplasiranoj 10. 000 dinara“, kaže Antić.\nZaposleni u Sportskom savezu ističu da će se potruditi da do iduće godine usavrše organizacijski deo ovog takmičenja, kada će svoju ekipu prijaviti za republičko takmičenje jer je nagradni fond veoma primamljiv. Pobednička ekipa u trajno vlasništvo dobija stadion za sport koji odabere.\nTo će za svaku od ekipa biti dovoljan motiv da da sve od sebe i osvoji ovu vrednu nagradu.\nLiturgija posle pola veka\nCRNA TRAVA - U crkvi Svetog Pantelejmona u crnotravskom selu Brod posle pola veka služena je sveta liturgija a održano je krštenje i to grupno.…


PREDSEDNIK VUČIĆ: Posao za 700 radnika u Smederevskoj Palanci, Srbija pobedila u konkurenciji još tri zemlje!\nBy\tePodunavlje Maj 27, 2020\t0\nU Smederevskoj Palanci danas počinje izgradnja budućeg postrojenja kompanije "KyungshinCable", južnokorejske fabrike za proizvodnju auto-delova. Polaganju kamena temeljca prisustvuje i predsednik Srbije Aleksandar Vučić.\nPredsednik Srbije se zahvalio na novoj investiciji koja dolazi u Srbiju iz Koreje. Ističe da korejske investicije znače i ogroman napredak za zemlju u koju se ulaže.\n- Hvala što ste doneli odluku da uložite u Srbiju. Pažljivo slušajući vaše reči, setio sam se naših prvih susreta kada sam molio za više korejskih investicija. Tamo gde se te investicije pojave, vidite napredak tih zemalja, koje ulaze u red najuspešnijih zahvaljujući tome. Hvala vam na trudu, energiji, ambiciji, entuzijazmu.\n- Bili smo u konkurenciji sa okolnim zemljama, želim da znaju građani, sa još tri zemlje: Turskom, Bugarskom i Albanijom. Svi su oni davali dobre ponude, ali je Srbija pobedila i zbog toga sam beskrajno srećan jer znam šta je nekada bila Smederevska Palanka.\n- Znam koliko smo se trudili da menjamo stvari u Podunavskom okrugu, pa smo tako dovde došli novim putem. Ulažemo 25-30 miliona evra u Opštu bolnicu u Smederevskoj Palanci i pitam vas kada smo mogli da sanjamo da se ovoliki novac uloži u ovu bolnicu? Ovde ćemo imati najmoderniju bolnicu i najbolju zdravstvenu zaštitu - ističe predsednik.\nKaže i da će ova fabrika zaposliti 700 ljudi, da će biti mnogo više novca za ovu opštinu, a da će velike koristi od ove investicije imati ceo podunavski okrug.\n- Ovo je dugoročno ulaganje i ova fabrika pravi delove za automobile koji su budućnost sveta. Zato će i ovaj kraj imati budućnost i vreme je da, oni koji su otišli, razmisle o vraćanju, a oni koji su razmišljali da odu, da ostanu - rekao je Vučić na svečanosti.\nOn se još jednom zahvalio investitorima, ističući da zaposleni predstavljaju Srbiju, koja je takođe uložila novac za dolazak fabrike.\n- Za šest meseci ovde ćete videti velelepnu fabriku u kojoj će raditi najbolji radnici ovog kraja. Mnogo smo se trudili i mučili oko Smederevske Palanke, Velike Plane, Smedereva... Uvek imamo bezbroj problema, ali smo se uvek borili da podignemo ovaj kraj Srbije i donekle smo uspeli. Očekivanja svakog stanovnika su velika, a deca će imati bolju i sigurniju budućnost - rekao je Vučić.\nPočetak radova simbolično je obeležen potpisivanjem kamena temeljca.\nInvesticija je vredna više od 20 miliona evra, podrazumeva izgradnju postrojenja u industrijskoj zoni Guberaš, u kojem će postupno biti zaposleno između 700 i 1.000 radnika.\nPočetak proizvodnje se očekuje tokom 2021. godine. U Smederevskoj Palanci, kompanija će izrađivati kako delove za tradicionalne automobile, ali i komponente za baterije, koje će pokretati automobile visoke tehnologije.\nGeneralni direktor "KyungshinCable Europe" oduševio prisutne u Smederevskoj Palanci\nKompanija osnovana 1974. godine, čija je glavna poslovna oblast proširena za izradnju auto delova, i to baš u našoj zemlji.\n- Dobar dan, zovem se Džae-Keun Seo, drago mi je - izjavio je na srpskom i oduševio prisutne, a potom na engleskom:\n- Poštujem sve što je do sada urađeno i izražavam zahvalnost svima onima koji su našli vremena u zgusnutom rasporedu. Predsedniku Srbije Aleksandru Vučiću posebno čestitam. Danas ne bih bio ovde bez velike podrške.\nDžae-Keun Seo, generalni direktor "KyungshinCable Europe" oduševljen je gostoprimljivošću naroda i zahvalan na prilici da se ta kompanija razvija baš u Srbiji.\n« ADVOKAT ĐUKANOVIĆ: Aleksić za laži o Andreju Vučiću mora da plati kaznu Obaveštenje Banke Poštanska Štedionica o isplatama »


Tribina SNS u Lazarevcu - GEM info\nTribina SNS u Lazarevcu\n24. februara 2018. 24. februara 2018. Redakcija 0 Comments Bule Goncić, sns, tribina\nU sklopu predizborne kampanje u velikoj sali Gradske opštine Lazarevac održana je tribina liste „Aleksandar Vučić – Zato što volimo Beograd“. Na skupu su govorili član Predsedništva Sprske napredne stranke Vladimir Orlić, kandidati za gradske odbornike Andreja Mladenović i poznati glumac Svetislav Goncić i članovi glavnog odbora SNS Bojan Stević i Bojan Sinđelić.\nČlan Glavnog odbora i predsednik OO SNS Lazarevac Bojan Stević istakao je da je 4. mart veoma važan ne samo za Lazarevac i Beograd nego i za čitavu Srbiju i dodao da će građani odlučiti da li će biti nastavljen razvoj Grada Beograda.\nZadovoljstvo punom salom izrazio je član Glavnog odbora SNS Bojan Sinđelić i istakao da veruje u ubedljivu pobedu liste „Aleksandar Vučić – Zato što volimo Beograd“.\nPrisutnima se obratio i poznati glumac Svetislav Goncić, koji je okupljenim građanima govorio o razlozima da podrži baš listu Srpske napredne stranke.\nKandidat za gradskog odbornika Andreja Mladenović izjavio je da je lista SNS najbolja jer se na njoj nalaze i nestranačke ličnosti koje su ostvarene u svojim profesijama. Mladenović kaže da lista ima dodatnu težinu jer je iza nje stao lider te partije Aleksandra Vučić.\nVelika je razlika između liste SNS i pojedinih opozicionih lista, naveo je u izlaganju član Predsedništva SNS Vladimir Orlić i pozvao građane da na izborima glasaju za listu koju predvodi Aleksandar Vučić.\nOrlić je istakao da su predstojeći gradski izbori veoma bitni, kako bi se nastavio kontinuitet i napredak Grada Beograda i svih 17 opština. On je ovom prilikom najavio da će završni mining liste „Aleksandar Vučić – Zato što volimo Beograd“ biti održan u sredu u Hali sportova.\nShare the post "Tribina SNS u Lazarevcu"\n← Kontinuirana medicinska edukacija\nZavršna konvecija liste „Da oslobodimo Beograd“ →


Vojna hunta u Mijanmaru prijeti raspuštanjem partije Aung San Suu Kyi | Mijanmar News | Al Jazeera\nVojna hunta u Mijanmaru prijeti raspuštanjem partije Aung San Suu Kyi\nAung San Suu Kyi, 75, se nalazi u kućnom pritvoru u glavnom gradu Naypyidawu, a u ponedeljak treba prvi put lično da se pojavi pred sudom.\nAko bude proglašena krivom, Suu Kyi bi mogla dobiti zabranu bavljenja politikom kao i višegodišnju kaznu zatvora\nVojna hunta koja je na vlasti u Mijanmaru od državnog udara 1. februara prijeti da će raspustiti političku partiju svrgnute šefice civilne vlade Aung San Suu Kyi, pozivajući se na pronevjere za vrijeme parlamentarnih izbora, izjavio je zvaničnik.\nIstraga koja se vodi o rezultatima izbora održanim u novembru 2020. je takoreći završena, rekao je predsjednik izborne komisije Mijanmara Thein Soe, prenosi Beta pozivajući se na AFP.\nIzborna komisija se u petak sastala sa političkim strankama da razmatra moguće izmjene izbornog sistema, ali nisu bili prisutni predstavnici Nacionalne lige za demokratiju (NLD) svrgnute šefice vlade.\nVođa hunte general Min Aung Hlaing opravdao je državni udar navodima o pronevjeri na novembarskim parlamentarnim izborima, na kojima je sa ogromnom većinom pobijedila partija NLD.\nLokalni mediji prenio je u četvrtak da je vojna hunta ukinula starosnu granicu za odlazak u penziju generala što će dozvoliti Min Aung Hlaingu da ostane na funkciji i kada napuni 65 godina, u julu.\nHaos u Mijanmaru\nMijanmar je u haosu i privreda joj je paralisana od puča. U gušenju prodemokratskih demonstracija stradalo je više od 800 ljudi. Pored toga desetine hiljada civila raseljeno je zbog sukoba između vojske i brojnih etničkih milicija u zemlji.\nAung San Suu Kyi, 75, nije viđena u javnosti od kada je uhapšena za vrijeme puča. Ona se nalazi u kućnom pritvoru u glavnom gradu Naypyidawu, a u ponedeljak treba prvi put lično da se pojavi pred sudom.\nProtiv nje je podignuto šest optužnica od kada je uhapšena. Nije mogla da se sastane sa svojim advokatima za vrijeme kratkih video pojavljivanja pred sudom uz strog nadzor sigurnosnih snaga.\nOptužena je između ostalog za nepoštivanje restrikcija vezanih za pandemiju, ilegalan uvoz voki-tokija, podsticanje na javne nerede i kršenje zakona o državnim tajnama koji datira iz kolonijalne ere. Ona se također optužuje da je dobila stotine hiljada dolara i 11 kila zlata kao mito, ali nije optužena za korupciju.\nAko bude proglašena krivom moglo bi da joj bude zabranjeno bavljenje politikom i da bude osuđena na višegodišnje kazne zatvora.\nProtesti u Mijanmaru, uhapšen popularni majstor borilačkih vještina\nHapšenja bez naloga zabilježena su širom zemlje dok vojska pokušava da uspostavi kontrolu uslijed protesta i sve većeg broja žrtava.\nNovinarka Kay Zon Nway upražnjava ramazanski post, što su vlasti zabunom shvatile kao da se radi o protestu glađu te su je zato premjestile u samicu.\nRiječ je o ključnim članovima vojnog režima koji nasilno suzbija prodemokratski pokret u zemlji, navelo je američko Ministarstvo finansija.


Sportski savezi kod ministrice Mijatović - Bolja Tuzla\nSportski savezi kod ministrice Mijatović\nMinistrica kulture, sporta i mladih Tuzlanskog kantona Ivana Mijatović zajedno sa pomoćnikom ministra za sport i mlade Lejlom Elezović održala je sastanak sa predstavnicima Sportskog saveza i Sportskog saveza lica sa invaliditetom Tuzlanskog kantona. U ime Sportskog saveza TK sastanku su prisustvovali generalni sekretar Jadran Lasetović i Nermin Kasumović, a Sportskog saveza lica s invaliditetom predsjednik Sportskog saveza lica s invaliditetom Sulejman Čerkezović i član Upravnog odbora Husein Odobašić.\nNaglasivši da su Sportski savez i Sportski savez lica sa invaliditetom institucije od izuzetnog značaja za dalji razvoj sporta na području kantona, ministrica Mijatović pohvalila je dosadašnju saradnju uvjerena da će i u budućnosti biti tako.\nSastanak je bio prilika za razgovor o unaprjeđenju i ojačavanju školskog sporta, konkretno sportskih takmičenja koja se organizuju u školama. Prisutni su se složili da su finansijska podrška, adekvatni uslovi i infrastruktura iznimno bitni za razvoj sporta, posebno kada je riječ o sportu lica sa invaliditetom, čemu će se u budućnosti posvetiti posebna pažnja.\nGeneralni sekretar Lasetović kazao je da Sportski savez ima izuzetno kvalitetne ljudske resurse, koji svakako doprinose uspješnosti projekata koji se izvršavaju. Pored toga, Lasetović smatra da uzajamno uvažavanje i saradnja Ministarstva i Sportskog saveza pruža dodatnu „snagu, želju i volju, ali i obavezu da se radi što je bolje moguće“.\nPrisutni su se složili da se stanje u oblasti sporta dosta promijenilo i unaprijedilo, zahvaljujući jačanju kapaciteta sportskih organizacija, ali da je u budućnosti potrebno uspostaviti još bolju koordinaciju između institucija i jačati njihove kapacitete i programske aktivnosti kako bi se Tuzlanski kanton vratio u sami vrh sporta po čemu je kroz historiju i prepoznatljiv.


Izvor: Luftika.rs, 28.Nov.2020, 14:41\nDruštvenim mrežama širi se potresni snimak stampeda ispred jedne kovid ambulante, a prema komentarima koji prate snimak u pitanju je ambulanta u Požarevcu.\nSnimak izgleda zaista strašno, a na njemu se vidi masa ljudi sa maskama koja očajnički pokušava da uđe u objekat.\nNije potvrđeno da je snimak zaista snimljen u Požarevcu, ali na njemu se čuje srpski jezik.\nOsim toga, na Tviteru je podeljena fotografija >> Pročitaj celu vest na sajtu Luftika.rs << ove ambulante iz drugog ugla koja je nastala ispred ambulante u Požarevcu.\nSnimak je podeljen više puta na Tviteru\nMnogi su naravno izrazili sumnju da je ovo snimljeno u Požarevcu – međutim pojavilo se još fotografija te kovid ambulante iz drugog ugla, koje izgledaju kao mesto sa snimka.\nPrema poslednjem izveštaju Zavoda za javno zdravlje Požarevac, u svim opštinama Braničevskog okruga ima novozaraženih – u Velikom Gradištu 35, Petrovcu 31, Požarevcu 20, Golupcu 29, Malom Crniću 15, Žabarima osam, Žagubici sedam i Kučevu jedan novi slučaj.\nOd početka epidemije do danas od koronavirusa obolelo je više od dve hiljade ljudi u Braničevskom okrugu, preciznije po opštinama: Požarevac 1.411, Petrovac na Mlavi 486, Veliko Gradište 318, Malo Crniće 156, Golubac 158, Žagubica 104, Kučevo 94 i Žabari 61, piše portal Nova.\nGužve ispred kovid ambulanti postale su uobičajen prizor širom Srbije, posebno u Beogradu.\nIzvor: Luftika.rs, 29.Nov.2020, 11:40\nPresladak video snimak pojavio se na društvenim mrežama. Na njemu se vidi pas Žuća kako drži prednje šape na volanu traktora i “vozi” ga.. Na početku snimka pas Žuća gleda u osobu, koja pravi video zapis.. Zatim se čuje muški glas, koji mu govori “Žućo, gledaj napred” i on tu komandu...


Priština: Još mnogo posla do liberalizacije viza\nVlasti u Prištini imaju pred sobom još puno posla da obave da bi ispunile tražene kriterijume Evropske unije za liberalizaciju viza, rečeno je danas na sastanku kosovskog Saveta za evropske integracije.\nSastanku, koji je organizovala kosovska presednica Atifete Jahjaga, prisustvovali su premijer Isa Mustafa, predsednik skupštine Kadri Veselji, ministar za evropske integracije Bekim Čolaku, kao i predstavnik EU na Kosovu Samuel Žbogar.\nČolaku je rekao da, iako je Kosovu ostalo još malo vremena da pošalje izveštaj o ispunjenju kriterijuma, taj izveštaj je "u lošem stanju" i, ovakav kakav je trenutno, ne predstavlja ispunjavanje kriterijuma, prenose prištinski mediji.\nJahjaga je zahtevala od prištinskih institucija da ne kasne u ispunjavanju obaveza za viznu liberalizaciju, dodavši da taj proces u zakašnjenju i zbog nedavnih migracija sa Kosova.\nVeselji je pozvao EU, konrektno Žbogara, da utiče na to da kosovski Albanci dobiju pravo da putuju bez viza u zemlje šengena.\nIsti poziv EU uputio je i premijer Mustafa, i pomenuo teškoće koje imaju građani sa Kosova kada apliciraju za vize.\nMustafa je naveo slučajeve studenata i bolesnih lica koja traže da se leče van Kosova, zatim ljudi koji imaju porodice van Kosova i ne mogu da ih posete zbog još neliberalizovanog viznog režima, prenose prištinski mediji.\n28.02.2021 Gračanica: I večeras skup podrške za privedene mladiće (299)\n28.02.2021 Kancelarija za KiM: Rukometašima "Arilja" zabranjen ulazak na Kosovo (134)


31. Avgust 2013 @ 0:29, Sajmovi, 2528, 0 Komentar(a) ,\nMeđunarodni sajam građevinarstva i energetike Budva 2013.\n35. Sajam građevinarstva Budva, održaće se od 25. do 29. septembra 2013. na Jadranskom sajmu u Budvi. Ovaj prestižnisajam građevinarstva već dugi niz godina je prepoznatljiv kao najznačajniji događaj iz ove oblasti u Crnoj Gori i regionu. Ovaj sajam okuplja: proizvođače i distributere građevinske mehanizacije, građevinskih materijala, građevinske stolarije i galanterije, krovnih pokrivača, ventilacionih sistema, elektro i energetskih uređaja, kompanije koje se bave inženjeringom, projektovanjem i softverskim inženjeringom u građevinarstvu, izdavače i prodavce stručne literature.\nSajam građevinarstva i Sajam energetike se održavaju u istom terminu i odlična su prilika kompanijama koje posluju u oblasti energetske efikasnosti, obnovljivih izvora energije, proizvodnje i prenosa električne energije, nafte, gasa i uglja, solarne, energije vetra i biomase, da predstave nove tehnologije i dostignuća. Uz promociju novih tehnologija, sajamska platforma na kvalitetan način može istaći prednosti i kvalitet modernih rešenja u izgradnji i opremanju objekata.\n35. Međunarodni sajam građevinarstva Budva, omogućava Vam da osvojite i učvrstite poziciju na tržištu Crne Gore i regije. Sajamski nastup pruža odličnu mogućnost da preduzmete snažnu akciju unapređenja prodaje na revitalizovanom tržištu regiona. Ove godine Jadranski sajam planira da sa naučnim i stručnim institucijama, izlagačima i ostalim zainteresovanim pojedincima i organizacijama, kreira bogati program manifestacije, koja će obuhvatiti okrugle stolove i prezentacije na aktuelne teme iz oblasti građevinarstva i energetike.\nPozivamo sve kompanije da blagovremenim prijavljivanjem iskoristite podršku koju nudi ovaj sajam učesnicima u vidu posebnih povoljnosti u prijavi-ugovoru.\nZa dodatne informacije kontaktirajte Jadranski sajam!\ntelefon: +382 33/ 410-413, fax: +382 33/ 410-425, 452-032\nsajam, sajamgraevinarstva, graevinarstva, jadranski, jadranskisajam, energetike, energije,\nsajam građevinarstva budva, pokrivača ventilacionih sistema, krovnih pokrivača ventilacionih, ventilacionih sistema elektro, energetskih uređaja kompanije, međunarodni sajam građevinarstva, prodavce stručne literature, bave inženjeringom projektovanjem, galanterije krovnih pokrivača, materijala građevinske stolarije\nsajam građevinarstva, ovaj sajam, građevinarstva budva, budva 2013, energetike budva\nsajam, građevinarstva, budva, ovaj, energetike, inženjeringom, oblasti, građevinske, jadranski, energije, kompanije, koje


Otpočeli američko-kineski razgovori na visokom nivou\nAmerički Predsjednik Barack Obama je otvorio američko kineski dijalog na visokom nivou pozivajući na zajedničke napore šire suradnje koji će voditi ka globalnom ekonomskom oporavku i spriječavanju nuklearne proliferacije.\nPredsjednik Obama je ujedno rekao da će upravo ovakvi razgovori oblikovati 21. vijek. On je je ovaj poziv uputio na početku dvodnevnog strateškog i ekonomskog dijaloga koji predvode visoki američki i kineski zvaničnici.\nKineski predsjednik Hu Jintao je poslao poruku koja kaže da Washington i Peking snose veliku odgovornost o čitavom nizu pitanja koja se tiču mira i razvoja cijelog čovječanstva.\nAmerički predsjednik je rekao da ne gaji iluzije o tome kako će stavovi dvaju zemalja biti uskladjeni po svim pitanjima. On je dodao da Kina mora poštovati religiju i kulturu svih etničkih manjina koje žive u njihovoj zemlji i dati im mogućnost da izraze svoje mišljnje kako to i Sjedinjene države moraju omogućiti svojim manjinama.


Generalštab - živa rana agresije, simbol novih odnosa sa SAD - NOVA portal\nGeneralštab – živa rana agresije, simbol novih odnosa sa SAD\nPolitika Autor:Nataša Latković23. Sep. 202019:26 > 19:332 Komentara\nIdeja Ričarda Grenela, specijalnog izaslanika američkog predsednika, da SAD učestvuje u obnovi zgrada Generalštaba, srušenih u NATO bombardovanju, važan je simbolički gest, posebno u trenutku kada su odnosi Srbije i SAD posle potpisivanja sporazuma u Vašingtonu krenuli uzlaznom putanjom, navode sagovornici Nova.rs.\nDuže od dve decenije ovi objekti, poznati i pod nazivom Sutjeska 1 i Sutjeska 2, stoje kao ruševine u strogom centru Beograda i u neposrednoj blizini zgrade Vlade i drugih važnih državnih institucija.\nOtkrivamo: Grenelov predlog za Generalštab zatekao Vučića\n23. Sep. 2020 10\nGrenel: Krajnje vreme da u Beograd dođe predsednik SAD\nDugo se razmatralo kako da te zgrade budu obnovljene, a zbog činjenice da imaju status spomenika kulture odvraćale su i privatne investitore, od kojih su neki razmišljali da na tom mestu podignu hotel.\nI dalje, bar ne zvanično, nema nikakvog plana čemu će ti objekti služiti u budućnosti, ali nakon posete Ričarda Grenela i drugih članova američke delegacije postoji nada da bi zgrade Generalštaba i Ministarstva odbrane mogle da budu obnovljene. Predsednik Srbije Aleksandar Vučić rekao je juče da je Grenel došao na ideju da Srbija i SAD zajednički rekonstruišu te objekte.\nDragan Šutanovac, bivši ministar odbrane, navodi za Nova.rs da je Srbija i ranije tražila sufinansiranje od NATO-a, kako bi kompleks Sutjeska prestao da bude ruglo grada i spomenik ružne prošlosti u odnosima Srbije i SAD.\n“Ministarstvo odbrane nikada nije imalo sredstva da te zgrade rekonstruiše, a funkcionisalo je i bez njih. Američka administracija pokazala je sada spremnost da one budu rekonstruisane i vraćene u prvobitno stanje, što predstavlja veliku simboličku odluku, kako bi se konačno krenulo u bolje odnose između Beograda i Vašingtona”, kaže Šutanovac.\n“Distanciranje od odluke o bombardovanju”\nNekadašnji ambasador Srbije u UN Vladislav Jovanović kaže da američki zvaničnici predlogom o zajedničkoj obnovi zgrade Generalštaba žele da se distanciraju od onih koji su doneli odluku o bombardovanju. Na taj način, kako ocenjuje, žele da utru put za unapređenje bilateralnih odnosa dve zemlje.\n“Oni na taj način predviđaju da bi to jačanje odnosa moglo da bude brže i prostranije nego što su očekivali. Oni ulaze ambiciozno u sve to”, navodi Jovanović za Nova.rs.\nOn dodaje da Srbiji odgovara da ima stabilne odnose sa SAD-om.\nEkonomista o američkim projektima: Politika u biznis oblandi\n“Bez toga bi bili kuća sa tri prozora, umesto sa četiri. Moramo da budemo oprezni da oni ne požele nešto više od jačanja bilateralnih odnosa”, kaže Jovanović.\nBiznismen Tramp i Arapi hteli da grade luksuzni hotel\nZanimljivo je da je ranije Donald Tramp, tada kao biznismen, bio zainteresovan da na mestu Generalštaba izgradi ekskluzivni hotel, a ideja o tome nastala je prilikom njegovog susreta sa Ivicom Dačićem, tada premijerom, u Njujorku.Trampova organizacija je, kako je tada bilo saopšteno iz Vlade, je 2014. godine razgledala i tu lokaciju, ali nije poznato zašto do investicije nikada nije došlo.\nDonald Tramp Foto:EPA-EFE/Kevin Dietsch\nZa obnovu ovog zdanja, kako su neki mediji preneli, bili su zainteresovani i investitori iz Ujedinjenih Arapskih Emirata, a jedna od ideja je da na tom mestu osvane luksuzni hotel. Ministarstvo građevinarstva je čak pokrenulo inicijativu da se ta zgrada obriše iz registra kulturnih dobara, ali se to nije dogodilo.\nKompleks Sutjeska delo je arhitekte Nikole Dobrovića i u napadu NATO-a dva puta je bila bombardovana.\nAleksandar VučićGeneralštabobnovaRičard GrenelSADSrbijazgrade\nNakon Grigorija, Vučić krenuo u napad na Joanikija\nVučićeva saga o vakcini: Biću prvi, za vikend ću, sačekaću\nGrigorije, Vučićev najveći rival\n26. Jan. 2021 12


Mali korak za tehnologiju, veliki za čovečanstvo - TEDxNoviSad\nMali korak za tehnologiju, veliki za čovečanstvo\nJune 18, 2012\t• 0 Comment\nNovo druženje na TEDxNoviSadSalonu, gošća će nam biti Jasna Kamatović, stručnjak za poslovnu primenu interneta, i pričaćemo na temu “Mali korak za tehnologiju, veliki za čovečanstvo”.\nJasna Kamatović iza sebe ima preko 15 godina iskustva u marketingu i tržišnim komunikacijama. Radila je kao direktor marketinga poznate novosadske IT firme Positive, i kao CEO kompanije Internet Group. Trenutno radi kao Menadžer korporativnih komunikacija u Prozone – IT Solutions iz Novog Sada, kompaniji koja posluje u oblasti razvoja i implementacije softvera, informacionih sistema, sistema poslovne inteligencije i e-business rešenja. Od 2012. godine, predsednica je Upravnog odbora Vojvodina ICT Cluster.\nNa TEDxNoviSadSalonu, pričaćemo o tome kako nam tehnologija i internet svakodnevno menjaju život, dok smo mi uglavnom nemi posmatrači i njihovi konzumenti jer još uvek nismo svesni da smo zapravo učesnici i svedoci velikog evolutivno-civilizacijskog skoka! Da li smo zadivljeni mnoštvom tehnoloških rešenja i izobiljem informacija koje su doslovce ispred nas – i virtuelno i fizički? Da li treba da budemo zadivljeni? Koliko zapravo realno percipiramo da se već sada stvara veliki generacijski jaz i šta mi, kao pojedinci i naše zajednice možemo da učinimo za naraštaje koji dolaze?\nTEDxNoviSadSalon će se održati u četvrtak, 21. juna, sa početkom u 18h, u prostorijama Američkog kutka, u ulici Petra Drapšina 3.


Vojna hunta u Mjanmaru isključila internet\nProtesti u Jangunu 6. februara 2021. godine\nDruštvena mreža Fejsbuk veoma je zabrinuta zbog naredbe gašenja pristupa internetu u Mjanmaru i apeluje da vlast oslobodi pristup društvenim mrežama, rekli su 6. februara zvaničnici, navodi agencija Rojters.\n"Veoma smo zabrinuti zbog naredbe da se isključi internet u Mjanmaru. Apelujemo da vlast omogući pristup društvenim mrežama", rekao je Rafael Frankel, direktor za javnu politiku u Fejsbuku.\nVojna hunta Mjanmara prekinula je internet u zemlji dok je više hiljada ljudi izašlo na ulice Janguna osuđujući puč i zahtijevajući oslobađanje izabrane liderke Aung San Su Ći.\nNorveška kompanija Telenor Asa saopštila je da su vlasti Mjanmara naredile internet provajderima da zabrane pristup društvenim mrežama Tviter i Instagram do daljeg, javlja agencja Rojters. Samo dva dana ranije, vlasti su zabranile i pristup Fejsbuku.\nKorisnici su rekli da su isključeni mobilni i bežični internet.\nU prvim protestima od kada je vojska preuzela vlast u ponedjeljak 1. februara aktivisti su uzvikivali: "Dole vojna diktatura, pobjeda demokratije".\nMeđu demonstrantima su se vidjeli i transparenti na kojima je pisalo "Protiv vojne diktature". Prolaznici su demonstrantima nudili hranu i vodu.\nMnogi u masi su nosili crvenu boju, koja simblizuje stranku Nacionalna liga za demokratiju (NLD) Aung San Su Ći koja je pobijedila na izborima 8. novembra, čije rezultate vojska osporava tvrdeći da je bilo izborne krađe.\nPremijerkina stranka Nacionalna liga i drugi aktivisti u Mjanmaru pozvali su na građansku neposlušnost protiv preuzimanja vlasti pučem.\nPolicija u Mjanmaru optužila je svrgnutu liderku Aung San Su Ći za posedovanje nekoliko ilegalno uvezenih voki-tokija u njenom domu, što pravno dozvoljava da se drži u zatvoru do 15. februara.\nU vojnom puču u ponedeljak uhapšena je Su Ći i nekoliko visokih političara.\nPrema vojnim zvaničnicima, puč je bio neophodan za očuvanje "stabilnosti" države.\nVojska optužuje izbornu komisiju da nije otklonila "ogromne nepravilnosti" koje su se, prema njihovom mišljenju, dogodile tokom parlamentarnih izbora u novembru. Na tim izborima je pobjedu odnijela Nacionalna liga za demokratiju, na vlasti od 2015. godine.


Yu-build|Građevinarstvo i arhitektura|Graditeljske obuke|Upravljanje projektima|Održivi razvoj - Urbane zelene oaze u centru prestonice\nPo tom pitanju u Beogradu se stvari pomeraju sa mrtve tačke i postoji dosta inicijativa za „povratak prirode u grad“. Kao dobar primer gradnje koja u obzir uzima i „zeleni“ momenat, pominje se specijalna ponuda stanova na drugom spratu stambene zgrade BW Residences, u sklopu nove gradske celine Belgrade Waterfront.\nOsnovna karakteristika ovih stanova su velike terase projektovane kao dvorište - na jednom delu se nalazi deo popločan najkvalitetnijim drvenim materijalom, dok drugi deo čini zelena površina.\nOvi stanovi pružaju komfor kuće u okviru stambene zgrade, kao i mogućnost da imate svoju baštu. Useljenje u BW Residences zakazano je za proleće ove godine, a stanovi na drugom nivou, sa sopstvenim vrtom, pravi su izbor za sve one koje žele svoju urbanu zelenu oazu u centru prestonice.\nBelgrade Waterfront je jedan od najvećih kompleksa tog tipa koji se gradi u Beogradu, a koji osim BW Residences, nudi raznovrsne mogućnosti i u okviru stambenih zgrada BW Vista i BW Parkview, kao i brendiranih stanova The Residences at The St. Regis Belgrade.


Foto: Velibor Tripić/Arhiva | Đajić: Penzionerima po 100 KM ili nema podrške rebalansu budžeta\nSrna 22.06.2022 13:04\nBANJALUKA - Odbornici vladajuće koalicije u Skupštini grada Banjaluka neće podržati rebalans gradskog budžeta za ovu godinu ukoliko penzionerima hitno ne bude isplaćeno po 100 KM, rekao je predsjednik Gradskog odbora SNSD-a Banjaluka Vlado Đajić.\n"Skupština grada je legalno donijela odluku da penzionerima bude isplaćeno po 100 KM. Gradonačelnik (Draško Stanivuković) to ne može spriječiti i nećemo dozvoliti da vrijeđa najstariju populaciju", rekao je Đajić novinarima u Banjaluci, gdje su predstavnici vladajuće koalicije i banjalučkog Udruženja penzionera razgovarali o ovom problemu.\nOdbornik SNSD-a u Skupštini grada Banjaluka Srđan Amidžić smatra da bi svi odbornici, a ne samo iz skupštinske većine, trebali da podrže penzionere, te navodi da je neko sebi dao za pravo da isplaćuje subvencije samo kategorijama "koje se njemu sviđaju", a ne penzionerima.\n"Gradska uprava je putem subvencija za javni prevoz, vrtiće, udžbenike odlučila da u iznosu četiri miliona KM pomogne određene kategorije stanovništva. To smo podržali, ali smo tražili i da u istom iznosu budu podržane i neke kategorije koje su važne, a smatramo da su to penzioneri", rekao je Amidžić.\n"Međutim, od ove pomoći još nema ništa. Obraćao sam se gradonačelniku šest puta da me primi kako bismo razgovarali o brojnim problemima penzionera, ali je to bilo bezuspješno i osjećam se poniženo i uvrijeđeno", naveo je Gojković i dodao da ovo udruženje ima 42.000 članova.


Holandski Osiguranje plovila\nMožemo vam pomoći da dobijete osiguranje čamca po niskoj ceni za Holandiju!\nMnogi naši klijenti su zabrinuti da ne mogu da dobiju dobro osiguranje čamca kada promene registraciju zastave u registraciju holandske zastave. Ovo nije problem jer se holandska i holandska registracija čamaca smatraju odličnim zastavama i nalaze se u Evropskoj zajednici.\nImamo grupu vrhunskih osiguravajućih kompanija sa kojima sarađujemo i u zavisnosti od vašeg tipa plovila i starosti mi ćemo im proslediti podatke o vašem brodu za besplatnu ponudu ako ste zainteresovani.\nSamo pošaljite obrazac ispod ili ako ste postojeći klijent, samo nam javite broj svoje porudžbine ili kada se registrujete kod nas kliknite na opciju na našem obrascu za porudžbinu i potrebna vam je pomoć u dobijanju osiguranja.


VSTV BiH: Odobriti OSCE-u pristup predmetima ratnih zločina\nVisoki sudski i tužilački savjet /VSTS/ BiH donio je zaključak kojim se omogućava Misiji OEBS-a da pristupe predmetima ratnih zločina radi provođenja nezavisne analize, rekao je predsjednik VSTS-a Milan Tegeltija. On je istakao da taj zaključak korespondira sa mišljenjem VSTS-a iz 2006. godine.\nTegeltija je, nakon dvodnevne sjednice VSTS-a, pojasnio novinarima da su dobijena dva pisma od kojih je prvo od Kolegijuma Tužilaštva BiH, a drugo iz Misije OEBS-a u BiH.\n"VSTS je donio zaključak kojim se jasno odredio prema zahtjevu Misije OEBS-a u BiH. Dali smo instrukciju Tužilaštvu BiH da treba da postupi u skladu sa našim mišljenjem jer je postupanje sa odlukama VSTS-a obaveza svih pravosudnih institucija u BiH", istakao je Tegeltija, napominjući da ne zna i ne može da pretpostavi šta će se kasnije dešavati.\nČlanovi VSTS-a smatraju da je zahtjev OEBS-a da izvrše nezavisnu analizu predmeta ratnih zločina Tužilaštva i Suda BiH u skladu sa njihovim i mišljenjem Suda BiH iz novembra 2006. godine, po kojem se OEBS-u dozvoljava uvid u spise.\nMeđutim, Kolegijum tužilac nedavno se oglasio dopisom u kojem navodi da pristup spisima po zahtjevu OEBS-a ne treba odobriti, te se poziva na nezavisnost pravosuđa i posljedice na dalji rad ove institucije u predmetima ratnih zločina.


Odlazi li Unmik sa Kosova - Sputnjik Srbija\n19:21 09 April 2020\n11:20 14.04.2017 Preuzmite kraći link\nPovodom medijskih navoda o zahtevu kosovskog ministarstva spoljnih poslova o zatvaranju misije UN na Kosovu, šef Unmika Zahir Tanin izjavio je da o mandatu Unmika odlučuje jedino Savet bezbednosti Ujedinjenih nacija.\n© AP Photo / Hektor Pustina)\nTanin je to rekao na zatvorenom sastanku sa spoljnopolitičkim odborom kosovske skupštine koji je održan u sredu i trajao dva sata, prenosi „Kosova sot“.\n„Mi smo ovde da radimo sa vama i vidimo kako možemo da doprinesemo zajedno miru i stabilnosti na Kosovu, zajedno sa Kforom, EU, Euleksom, OEBS-om i drugim međunarodnim organizacijama“, rekao je Tanin.\n„Misija Unmika je odluka Saveta bezbednosti i to je razlog zbog kojeg smo ovde i bićemo ovde sve dok Savet bezbednosti to želi“, istakao je on.\n„Epoka e re“ navodi da je predsedavajući odbora Elmi Rečica rekao da je uloga Unmika definisana Rezolucijom 1244 i da misija direktno odgovara generalnom sekretaru UN.\nNa pitanje da prokomentariše medijske navode da je ministarstvo spoljnih poslova zatražilo zatvaranje misije UN, Rečica je rekao da je ovaj odbor nije dobio nikakvo obaveštenje od ministarstva i najavio je da će uskoro pozvati ministra Envera Hodžaja da ih informiše o tom pitanju.\nKosovsko ministarstvo spoljnih poslova smatra da je uloga civilne misije Ujedinjenih nacija na Kosovu nepotrebna, preneo je juče KTV.\nMinistarstvo je već pokrenulo inicijativu sa nekoliko zemalja Kvinte za smanjenje, a zatim i ukidanje Unmika, koji je zatražio da mu ovogodišnji budžet bude povećan za osam odsto.\nKTV tvrdi da je imala uvid u tajna dokumenta ministarstva spoljnih poslova u kojima se jedno od obrazloženja odnosi na činjenicu da je nadzor situacije na Kosovu predviđen Ahtisarijevim planom završen 2012. godine.\nIstovremeno, tvrdi se da se misija Euleksa završava istekom mandata skupštine Kosova, dok se Kfor brine o bezbednosti, zbog čega je Unmik nepotreban.\nJoš jedan argument koji ministarstvo navodi jeste i ocena da se „Unmik pretvorio u instrument Srbije i Rusije, a neki njegovi zvaničnici, posebno na severu Kosova, koriste se za druge ciljeve, zbog čega je vlada Kosova zabrinuta“.\nNavodi se i da su neke članice Saveta bezbednosti UN zatražile smanjenje budžeta Unmika i ukidanje misije.\nUNMIK, Zahir Tanin


Vesti online / Vesti / Ekonomija / Dinar u ponedeljak najslabiji prema evru ove godine\nDinar u ponedeljak najslabiji prema evru ove godine\nDinar će u ponedeljak oslabiti prema evru za 0,1 odsto, i pasti na svoju najnižu ovogodišnju vrednost prema evropskoj valuti, te će zvanični srednji kurs biti 120,6223 dinara za jedan evro.\nNarodna banka Srbije prodala je u petakna Međubankarskom deviznom tržištu 10 miliona evra, da bi ublažila promenu kursa.\nPo podacima NBS, evro će u ponedeljak 1. decembra koštati sedam para više nego danas, kada je kurs 120,5468 dinara za evro.\nDinar će u ponedeljak biti slabiji za pet odsto prema evru nego na početku ove godine, za 5,5 odsto slabiji nego pre godinu dana, a za 1,3 odsto slabiji nego pre mesec dana.\nDomaća valuta je ove godine bila najjača 1. januara, kada je jedan evro koštao 114,6421 dinara, a najslabija je danas kada je evro 120,5468 dinara.\nNBS je ove godine na Međubankarskom deviznom tržištu prodala ukupno jednu milijardu i 445 miliona evra, a kupila 200 miliona evra, kako bi ublažila kolebanja kursa.\nEKONOMIJA Dinar slabi prema evru, kurs 122,56\nEKONOMIJA Dinar kaska za evrom\nEKONOMIJA Evro u padu, kurs 122,31


Akvarijum Архиве - Moja Crna Gora\nTag Archives: Akvarijum\nU maju otvaranje prvog javnog akvarijuma\n14/01/2020\tvijesti iz crne gore\nOtvaranje Akvarijuma Boka očekuje se krajem maja ove godine, saopštio je direktor Instituta za biologiju mora Univerziteta Crne Gore Mirko Đurović. Prema njegovim riječima, koncept Akvarijuma je izgrađen prošle godine, i uklopljen je u postojeći prizemni prostor Instituta za bilogiju mora. “Akvarijum se nalazi u Palati Radoničić, koja je pod …\nPrvi javni akvarijum u Crnoj Gori trebalo bi da bude otvoren u maju naredne godine u Kotoru, javlja Radio Herceg Novi. Prema riječima direktora Instituta za biologiju mora Mirka Đurovića, izvođač obavlja završne građevinske radove na izgradnji akvarijuma. “Potpisani su ugovori za nabavku opreme i tehnike, očekujemo da bude dostavljeno tokom novembra …\n05/09/2018\tvijesti iz crne gore\nIdejno rješenje i glavni projekat za prvi javni akvarijum u Crnoj Gori, koji će u sklopu Morskog centra za očuvanje biodiverziteta biti izgrađen u kotorskom Institutu za biologiju mora, završeni su i u toku je revizija. Ukoliko projekat dobije saglasnost, krajem sljedeće nedjelje trebalo bi da bude raspisan međunarodni tender …


"Međunarodni dani Obrenovca" od 25. avgusta - Dan u Beogradu\nNaslovna » Izlasci » Festivali » „Međunarodni dani Obrenovca“ od 25. avgusta\nAh Neša 11. avgust 2011. Festivali Postavite komentar\nFestival narodnog stvaralaštva i folklorne tradicije „Međunarodni dani Obrenovca“ održaće se od 25. do 29. avgusta u Obrenovcu.\nOvogodišnja manifestacija okupiće pet domaćih i nekoliko inostranih folklornih ansambala iz Poljske, Italije, Bugarske, Mađarske i Crne Gore, koji će osim muzičkog, predstaviti i bogatstvo svojih nacionalnih kuhinja.\nTokom trajanja festivala, sva folklorna društva imaće tri koncerta na gradskom trgu, koncert u obrenovačkim naseljima, defile kroz grad, a biće organizovano i veče violine, etno bazar, fijakerijada, kao i jednodnevni izlet u Beograd.\nNa festivalu će učestvovati i predstavnici gradova ili opština i privrede zemalja učesnika. Za njih će biti organizovana promocija Obrenovca i njegove privrede, obilazak Termoelektrane „Nikola Tesla“, a biće priređeno i veče međunarodne kuhinje, gde će svi učesnici predstaviti svoje nacionalne specijalitete.\nOrganizator i pokrovitelj druge po redu manifestacije je opština Obrenovac. (DuB)\nU sklopu ove manifestacije, u nedelju, 28. avgusta, biće organizovana treća Obrenovačka fijakerijada. Skup je u 10.00 na stočnoj pijaci u Obrenovcu, odakle će krenuti kolona fijakera. Učesnici će proći gradskim ulicama Miloša Obrenovića, Kralja Petra Prvog, Vuka Karadžića i Kneza Mihaila, a posle toga će se kolona fijakera uputiti prema izletničkoj šumi Zabran. Za sve posetioce na gradskom trgu održaće se kulturno-zabavni program.[/box_dark]\nTagovietno festival folklor obrenovac\nPrethodni Baletska škola milanske Skale u Beogradu\nSledeći Proslava Dana mladih na Avali


Čukarički protiv Sumgaita debituje u Ligi konferencija, besplatan ulaz na istočnu tribinu stadiona! – Sport\nEkipa Čukaričkog prva je ekipa iz Srbije koja će igrati u Ligi konferencija, a njen protivnik, u meču koji se igra u sredu od 20.00, biće azerbejdžanski Sumgait.\nČukarički do sada nije uspevao da prebrodi prvu evropsku prepreku, tako da bi se plasman u treće kolo kvalifikacija u ovom slučaju svakako mogao smatrati izrazito značajnim.\nČukarički protiv Sumgaita debituje u Ligi konferencija\n„Nadam se istorijskom uspehu, a to je plasman u treće kolo, što bi bio jedna od najvećih rezultata u klupskoj istoriji. Verujem da je prednost to što igramo na svom stadionu prvu utakmicu, a pozitivan rezultat u prvom meču može imati veliku vrednost“, rekao je Marko Docić, kapiten Čukaričkog.\n„Nismo igrali protiv Voždovca kako smo želeli, ali verujem da ćemo se pokazati u pravom svetlu sada. Pozvao bih navijače da dođu na stadion u što većem broju“, istakao je Delibašić.


Vašington: Nove sankcije Kubi nisu usmerene protiv Rusije - Sputnjik Srbija\n19:30 17.04.2019 Preuzmite kraći link\nNove mere Sjedinjenih Američkih Država protiv Kube nisu usmerene protiv Rusije ili neke druge zemlje, rekla je novinarima visoko rangirana predstavnica Stejt departmenta SAD.\nAmerički državni sekretar Majk Pompeo objavio je 17. aprila da od 2. maja SAD uvode mogućnost podnošenja tužbi protiv Kube i inostranih kompanija u vezi s imovinom američkih građana koja im je oduzeta posle revolucije u toj zemlji.\n„Primenom tog zakonodavstva, ne postavljamo kao cilj neku konkretnu zemlju ili kompaniju. Državni sekretar je jasno rekao da izuzetaka od ove odluke neće biti, zbog toga što ona nije ni protiv koga direktno usmerena“, rekla je predstavnica Stejt departmenta, odgovarajući na pitanje da li SAD tom odlukom daju signal Rusiji koja je dugogodišnji prijatelj Kube.\nPrema njenim rečima, glavni signal se svodi na to da „vlasti Kube moraju da snose odgovornost za narušavanje ljudskih prava“, kao i na to da „SAD podržavaju kubanski narod u borbi za demokratiju“.\nPrema Helms-Bertonovom zakonu, usvojenom 1996. godine, ekonomska ograničenja se ne uvode samo Kubi, nego i inostranim kompanijama koje s njom sarađuju, uključujući i ostvarivanje koristi od imovine američkih državljana koja im je oduzeta nakon revolucije 1959. godine.\nSvi američki predsednici su od tog vremena dosledno odlagali primenu svih odredbi tog zakona, jer bi to izazvalo protivljenje zemalja koje imaju ekonomske odnose s Kubom.\nU martu ove godine američka administracija nije odložila dejstvo zakonske odredbe koja podrazumeva mogućnost podnošenja tužbi za oduzetu imovinu. Sankcije su uvedene u svetlu optužbi SAD na račun Kube da podržava venecuelanske vlasti.\nsankcije, Stejt department, Kuba


Trebinjski studenti, njih 113, potpisali su ugovore o stipendiranju sa gradonačelnikom Trebinja Lukom Petrovićem i to stotinu njih će za deset školskih mjeseci primati od 100 do 250 maraka, a još trinaest stipendija je obezbijeđeno za studente koji su bili ispod crte, a koji imaju oba roditelja nezaposlena, kao i „vukovci“ koji su tek upisali fakultete, a za koje je obezbijeđeno od 500 do 1.000 maraka.\n„Trudili smo se da pravičnije rasporedimo sredstva, pa smo uveli i ograničavajući kriterijum da oni studenti čija oba roditelja imaju preko 1.700 maraka primanja nemaju pravo na stipendiju“, pojasnio je gradonačelnik Petrović.\nOn je kazao da će se za narednu godinu truditi da još više studenata bude obuhvaćeno stipendijama, iako i sada, osim ovih 113, od „Hidroelektrana na Trebišnjici“ još 48 studenata takođe prima stipendije, a desetak je republičkih, dok je 25 djece palih boraca i umrlih ratnih vojnih invalida takođe ostvarilo pravo na stipendiranje, pa ih je svega oko dvije stotine.\nSanja Nikolić je, kao student druge godine Visoke škole za turizam i hotelijerstvo u Trebinju, dijete samohranog roditelja, istakla veliku zahvalnost što joj je omogućeno da primi stipendiju u visini od 200 maraka, jer će to pokriti njene osnovne troškove studiranja, s obzirom i na činjenicu da je, iako živi u Trebinju, njeno mjesto stanovanja izvan grada i mora da vozari do fakulteta.\n„Ova stipendija će mi mnogo značiti i pružiti mi veliki podsticaj za dalje učenje“, kazala je ona, a sa njom su se složili i brojni drugi trebinjski studenti.\nOsim ocjena na fakultetu, bodovano je i materijalno stanje domaćinstava iz kojih studenti dolaze, pa su najviše bodova imali studenti bez oba roditelja, zatim sa jednim roditeljem, pa onda sa oba nezaposlena roditelja i na kraju sa jednim zaposlenim roditeljem...


Udruženje tužilaca FBiH: Odluka Zastupničkog doma FBiH je neprihvatljiva – Udruženje tužilaca Federacije BiH\nUdruženje tužilaca FBiH: Odluka Zastupničkog doma FBiH je neprihvatljiva\n26.06.18 26.06.18 Šeila Heljić\tdom, saopštenje, zastupnicki\nSarajevo, 24.06.2018. godine\nUdruženje tužilaca FBiH izražava ozbiljnu zabrinutost i oštro osuđuje odluku Zastupničkog doma Parlamenta Federacije Bosne i Hercegovine da izmijeni Krivični zakon Federacije Bosne i Hercegovine, u vezi sa krivičim djelom primanje nagrade ili drugog oblika koristi za trgovinu utjecajem kao jednim od krivičnih djela korupcije.\nUdruženje tužilaca FBiH se nada da Dom naroda FBiH neće podržati ovu odluku, jer bi usvajanjem ovih izmjena moglo doći dekriminalizacije krivičnog djela trgovina uticajem ne samo na podrčju Federacije, nego i na državnom nivou.\nSmatramo da ova odluka Zastupničkog doma ne predstavlja ozbiljano nastojanje i napor u jačanju borbe protiv korupcije i da je Federalni parlament ovom odlukom odstupio od evropske prakse, posebno imajući u vidu da je odluka o izmjeni zakona donesena u skraćenom postupku i bez prethodne rasprave.\nTakođe, Udruženje tužilaca FBiH stoji pri stavu da bi usvajanje ove izmjene moglo imati negativne posljedice na postupke koji se trenutno vode pred sudovima u FBiH.\n← Parlamentarna skupština BiH, po hitnoj proceduri, treba usvojiti Prijedlog zakona o izmjenama i dopunama ZKP BIH\nPoziv za organiziranje skupa “Vrednovanje rada sudija i tužilaca u BIH” →


Ukoliko Velika Britanija izadje iz EU, doći će dekonstrukcije unije\nPredsednik Evropskog pokreta u Srbiji Mihajlo Crnobrnja izjavio je danas da je referendum u Britaniji istorijski trenutak i ocenio da će ukoliko Velika Britanija izadje iz EU, doći do narušavanja konstrukcije EU.\n„Moja prognoza je 52 prema 48 u korist ostanka. Štampa u Velikoj Britaniji piše da je vrlo tesno i da ima 10 odsto neodlučnih. Posledica će biti i u jednom i u drugom slučaju, ovo što se dešava sa referendumom je jedan istorijski trenutak koji su Britanci sami izazvali i biće dugoročnih posledica i u jednom i u drugom slučaju“, kazao je Crnobrnja za RTS.\nPrema njegovim rečima, ukoliko Velika Britanija izadje iz EU, doći će do narušavanja konstrukcije EU.\n„Što je zanimljivo, ulazak u EU je vrlo precizno uredjen, tačno se zna kako se pristupa, ali nema definisanog izlaska. Procedura ne postoji već samo jedan član koji kaže da je EU zajednica iz koje se može izaći“, rekao je Crnobrnja i dodao da će ekonomski šok eventualnog izlaska iz EU bite veliki.\n„On je rekao da su Nemci procenili da bi za jednu godinu izgubili oko 48 milijardi evra zbog smanjivanja trgovine jer izlaskom iz EU Britanija gubi sve privilegije koje ima iz sistema zajedničkog tržišta.\nOn je oceio da iz ove situacije ni EU ni Velika Britanija neće izaći kao pobednici.\n„Biće gubitnici na kratak rok i pokazaće se da je EU solidnija i da će pre da se oporavi nego Britanija“, rekao je Crnobrnja.\nOn je naveo da bi primer Velike Britanije mogli da slede i drugi.\n„Gregzit je drugačiji, tu se radi da li će EU da se reši Grčke. Englezi su najmekši u EU, uspeli su da izboksuju mnogo privilegija i nije im dovoljno. Britanci ne izlaze iz EU iz ekonomskih razloga“, kaza je Crnobrnja.\nPrema njegovim rečima, eventualni izlazak Velike Britanije iz EU uticao bi i na Srbiju.\n„Uticaj na nas bi bio dvostruk. Ako bude padala privreda EU, to će uticati i na nas, osetio bi to naš izvoz, a i produžilo bi se i vreme čekanja u čekaonici. Mi smo predodredjeni za dugo čekanja, a ako dodje do Bregzita biće još duže“, kazao je Crnobrnja.


Oreska - Užice : Lokalna samouprava - Nova vlast u Užicu, SNS dobija gradonačelnika - forum Uzicana - mesta: Uzice, Pozega, Arilje, Ivanjica, Kosjeric, Bajina Basta, Priboj, Prijepolje, Zlatibor - Cajetina, Nova Varos, Sjenica\nOreska - Užice > UŽICE > Lokalna samouprava > Tema: Nova vlast u Užicu, SNS dobija gradonačelnika\nAutor Tema: Nova vlast u Užicu, SNS dobija gradonačelnika (Pročitano 20390 puta)\nNova vlast u Užicu, SNS dobija gradonačelnika\n« poslato: 18.10.2012. 14:20:10 »\nU Užicu će biti formirana nova vladajuća većina, a mesto gradonačelnika dobiće do sada opoziciona Srpska napredna stranka, saopštile su danas stranke koje će formirati novu gradsku vladu.\nTa vlast trebalo bi da ima podršku 41 od ukupno 67 odbornika u užičkom parlamentu.\nNa konferenciji za novinare nove koalicije koju čine SNS (12 odbornika), SPS-PUPS-JS-NS (15), URS (7) i D S S (7) rečeno je da će novi gradonačelnik biti izabran iz redova SNS i da će to biti Saša Milošević.\nMesto gradonačelnika do sada je imala Demokratska stranka.\nNa mestima predsednika Skupštine i zamenika gradonačelnika u Užicu već se nalaze kadrovi SPS-a i oni će i dalje ostati na tim funkcijama.\nNa konferenciji je rečeno da će sednica koja će označiti smenu vlasti i gradonačelnika iz redova DS-a biti zakazana 29. oktobra.\nPredsednik Gradskog odbora D S S Tihomir Petković rekao je da se ta stranka posle dosta analiza odlučila da doprinese stabilnoj većini i radu buduće vlasti u Užicu.\nPredsednik užičkih socijalista Neđo Jovanović rekao je da svi u koaliciji snose odgovornost što nova vlast u Užicu ranije nije formirana i da grad Užice više neće trpeti prolongiranje političkog dogovora.\nPrema njegovim rečima, nova koalicija će odgovorno preuzeti teret vlasti i nastaviti rad na početim projektima.\nAko nova vlast bude formirana, u opoziciji će ostati DS, SPO i LDP.\nOdg: Nova vlast u Užicu, SNS dobija gradonačelnika\n« Odgovor #1 poslato: 29.10.2012. 17:07:13 »\nJovan Marković smenjen sa mesta gradonačelnika Užica\nZa smenu aktuelnog gradonačelnika Jovana Markovića glasala su 42 odbornika, dok je 25 bilo protiv.\nObraćajući se odbornicima, Marković je podsetio na projekte koji su realizovani u proteklom periodu. On je ocenio da je važno da i današnja sednica Skupštine protiče u demokratskom i dostojanstvenom duhu.\nJa sam potpuno siguran da ova politička matematika koja je dirigovana iz Beograda neće dobro doneti građanima Užica. Isto tako sam siguran da novoformirana koalicija neće biti ni blizu uspešna kao što smo mi bili, jasan je Marković.\nI budući gradonačelnik Saša Miloševic, koga je predložila SNS i nova skupštinska većina, koju jos čine i SPS, PUPS, DSS, URS, JS i NS, obećava nove investicije i zapošljavanje.\nNeophodno je prvo napraviti finansijsku stabilnost u gradskoj upravi, jer se dugovi gomilaju godinama. Tek onda možemo da govorimo o investitorima, a investicija neće biti bez pomoći republičke Vlade, ističe Milošević.\nInače, zahtev za smenu aktuelnog gradonačelnika, niko nije obrazložio. U materijalu za sednicu dostavljeno je obrazloženje u kome je kao razlog za promenu vlasti navedena bolja saradnja sa Vladom Srbije, i da je neophodno da republička i gradska vlast budu identične.\nOdbornici Skupštine grada izabrali su za zamenika predsednika Skupštine Vladimira Ilića iz URS-a, nakon sto je ostavku na tu funkciju podnela Snežana Janjić iz LDP-a.\n« Odgovor #2 poslato: 30.10.2012. 20:29:28 »\nMašala. Samo nek se menjaju\nMožda nekad u ubodemo neku vlast da valja


RTCG - Radio Televizija Crne Gore - Nacionalni javni servis :: Društvo :: Purišić: Tražimo način za rješavanje stambenih potreba zaposlenih\nU SOCIJALNOJ DJELATNOSTI 07. 09. 2019. 18:47 >> 18:44 0\nU SOCIJALNOJ DJELATNOSTI\nPurišić: Tražimo način za rješavanje stambenih potreba zaposlenih\nSa Sindikatom zaposlenih u socijalnoj djelatnosti razgovara o izmjeni granskog kolektivnog ugovora kako bi se našao način za obezbjeđenje finansijske podrške osnovanom Stambenom fondu u toj djelatnosti, i tako stvorili uslovi za stambeno zbrinjavanje zaposlenih u socijali, kazao je ministar rada i socijalnog staranja Kemal Purišić.\nPurišić je učestvovao na sedmom skupu zaposlenih u socijalnoj djelatnosti, koi se održava u Ulcinju a koji je okupio zaposlene iz 22 ustanove iz Crne Gore, kao i njihove kolege iz Bosne i Hercegovine i Srbije.\nKako je saopšteno iz Ministarstva rada i socijalnog staranja Purišić je tom prilikom istakao značaj tradicionalnih skupova zaposlenih u socijalnoj djelatnosti jer su, kako je kazao, odličan model za razmjenu dobrih iskustava u radu unutar sistema i našeg regiona.\n"To je i prilika da se obezbijedi direktna komunikacija zaposlenih koji rade neposredno sa građanima i donosioca odluka u sistemu. Tako smo lakše prepoznali potrebe u sistemu socijalne zaštite i podigli ukupne administrativne kapacitete u centrima i ustanovama za socijalni rad, a time podigli i kvalitet pruženih usluga", kazao je Purišić.\nOn je istakao da zaposleni u socijalnoj djelatnosti rade za zajednicu važan posao, koji je ujedno zahtjevan i zahvalan jer u ime društva pružaju podršku građanima koji su u riziku i socio-ekonomskim poteškoćama.\n"Vlada i MRSS rade na unapređenju položaja zaposlenih i u sistemu socijalne djelatnosti kroz popravljanje uslova njihovog rada i njihovog materijalnog položaja", dodao je Purišić.\nMinistar je kazao da se sa Sindikatom zaposlenih u socijalnoj djelatnosti razgovara o izmjeni granskog kolektivnog ugovora kako bi se našao način za obezbjeđenje finansijske podrške osnovanom Stambenom fondu u toj djelatnosti, i tako stvorili uslovi za stambeno zbrinjavanje zaposlenih u socijali.\nPredsjednik Sindikata zaposlenih u socijalnoj djelatnosti Nenad Mijušković podsjetio je da je rješavanje stambenog pitanja decenijski problem koji, kako je rekao, zaposleni nose na leđima i koji je napokon krenuo putem rješavanja.\n"Moram reći da su se priključivanjem našeg Sindikata Savezu sindikata Crne Gore i uz njihovo učešće u pregovorima koji su vođeni sa predstavnicima resornog Ministarstva stvari promijenile i da je došlo do realizacije početnih koraka, odnosno formiranja Stambenog fonda Sindikata sa pratećim pravnim aktima", kazao je Mijušković.\nNakon toga, kako je dodao, nastavljeni su pregovori po pitanju određivanja budžetskih sredstava na nivou godine, koja bi se uplaćivala u ovaj fond.\n"Ono što je posebno važno jeste predlog da ovaj sporazum bude obavezujući, trajan i u tom smislu se razmišlja i o mogućnosti da se kao poseban član uvrsti u granski kolektivni ugovor. U ovom dijelu pronalaženja što boljeg i trajnijeg modela pregovori sa Ministarstvo rada i socijalnog staranja su u toku", naveo je Mijušković.\nGeneralni sekretar Saveza Sindikata Crne Gore Duško Zarubica kazao je da je Sindikat zaposlenih u socijalnoj djelatnosti najmlađi granski sindikat, ali da je dao doprinos ne samo zaposlenima u toj djelatnosti, nego i Savezu Sindikata Crne Gore.\nZarubica je rekao da se kroz ovakve susrete stvara još veće jedinstvo i da se samo sindikalnom solidarnošću može odgovoriti svim izazovima.\nPrisutnima se obratio i predsjednik Opštine Ulcinj Ljoro Nrekić, koji je kazao da je ovakvo druženje prilika za razmjenu mišljenja i iskustava i podsjetio na potrebu saradnje zaposlenih u socijalnoj djelatnosti sa lokalnim samoupravama u rješavanju socijalnih problema.\nSkup je ujedno bio i prilika da se uruče zahvalnice određenom broju zaposlenih za izuzetan doprinos razvoju sistema socijalne i dječje zaštite.\nMinistarstvo rada Kemal Purišić\nPovodom Ramazanskog bajrama neradni 24,25. i 26.maj\nIsplata materijalnih davanja počinje sjutra\nPlatforma za podršku djeci sa smetnjama u razvoju


Sportski početak godine u Blacu - juGmedia\nSportski početak godine u Blacu\nBLACE – Početak ove godine u Blacu obelžila su dva značajna sportska događaja. Juče je u sportskoj hali „Čika Duško Jovanović“ počeo tradicionalni turnir u malom fudbalu, a danas se održava Džipijada. Organizatori turnira su i ove godine obezbedili vredan nagradni fond za osvajače prva tri mesta u iznosu od 80.000, 40.000 i 20.000 dinara. Takođe, biće nagrađeni najbolji igrač, golman i strelac turnira.\nDanas je na obroncima Jastrepca počela deveta po redu džipijada „Blace 2014“ – Jastreb(l)ački susreti timova terenaca i kako organizatori naglašavaju ova manifestacija nije takmičarskog karaktera, već joj je cilj da okupi što veći broj ljubitelja prirode i terenskih vozila, radi druženja i zabave.\nHisar očišćen od smeća\nLESKOVAC – Za zakup zemljišta i izgradnju proizvodnih pogona na Zelenoj zoni zainteresovana su privredna deoničarska društva - NCC i „Master…\nLESKOVAC – Učenici Osnovne škole „Josif Kostić” iz Leskovca su u školskom dvorištu priredili izložbu svojih kućnih ljubimaca, u pratnji roditelja…\nNarodno pozorište Pirot organizuje Osmu revija predstava malih formi koja traje od 30. oktobra do 3. novembra a publika će moći da vidi pet predstava…


Fejsbuk će dozvoliti postove koji tvrde da je covid-19 veštačkog porekla – Zavera\nFejsbuk je prošle nedelje napravio nekoliko značajnih izmena u svom tretiranju dezinformacija. Kompanija će od sada dozvoljavati tvrdnje da su covid-19 napravili ljudi, što je suprotno ranije prihvaćenoj pretpostavci da smo se koronavirusom prirodno zarazili od životinja.\n„U svetlu novih istraga o poreklu covida-19 i uz konsultacije sa stručnjacima za javno zdravlje, više nećemo uklanjati tvrdnje da je covid-19 veštački proizveden sa naših platformi,“ izjavio je portparol Fejsbuka za TechCrunch. „Nastavljamo da sarađujemo sa zdravstvenim stručnjacima kako bismo išli u korak sa evolutivnom prirodom pandemije i redovno ažuriramo naše propise u skladu sa novim činjenicama i trendovima.“\nKompanija je odlučila da izmeni svoja pravila o dezinformacijama nakon nove međunarodne istrage koja prihvata teoriju da je virus možda pobegao iz laboratorije. Iako ova teorija ima dovoljno uverljivih elemenata koje bi trebalo istražiti, ona je često protkana dezinformacijama o lažnim lekovima, 5G tornjevima koji uzrokuju covid i najnovijom tvrdnjom da se primaocima vakcine AstraZenece ugrađuje Bluetooth čip.\nRanije ove nedelje, Džo Bajden je zatražio novi izveštaj od američkih obaveštajnih agencija radi procene hipoteze o curenju virusa iz vuhanske laboratorije. Bajden je ovu pretpostavku nazvao jednim od dva „moguća scenarija“.\n„Ubrzo nakon preuzimanja dužnosti predsednika, u martu, tražio sam od mog savetnika za nacionalnu bezbednost da angažuje obaveštajnu zajednicu radi ažuriranja izveštaja o poreklu covida-19, uključujući i to da li je potekao od ljudskog kontakta sa zaraženom životinjom ili od laboratorijske nesreće,“ rekao je Bajden u zvaničnoj izjavi Bele kuće, dodajući da nema dovoljno dokaza za konačnu tvrdnju.\nTvrdnje da je virus stvoren u laboratoriji opstaju od najranijih dana pandemije, čak i nakon što je naučna zajednica zauzela stav da je virus prirodnim putem skočio sa zaražene životinje na čoveka. Ali ostaje mnogo nedoumica o poreklu virusa, i SAD tek treba da isključe mogućnost da je virus potekao iz kineske laboratorije, što bi u slučaju potvrde bila bomba za međunarodne odnose.\nPre promene politike o covidu-19, Fejsbuk je bio najavio oštrije kazne protiv pojedinaca koji uporno šeruju dezinformacije. Kompanija će od sada ograničavati doseg postova sa profila koji često dele dezinformacije, što je prethodno već primenjeno na stranice, grupe, Instagram naloge i veb sajtove koji iznova krše propise.\n(TechCrunch-ZTP, foto: Getty)\nTagovi:Kina, pandemija, Vuhan, kovid-19, koronavirus, Bajden, Fejsbuk, laboratorija, propisi, pravila, postovi, tvrdnje\nHavaji: Raketni test američke vojske omanuo nakon pojave ruskog špijunskog broda


Republika / VLADA IZDVOJILA 20 MILIONA EVRA ZA LEČENJE DECE!\nVlada Srbije za bolje sutra\nS obzirom na to da se u jednom delu javnosti postavlja pitanje šta će Vlada Srbije institucionalno učiniti za lečenje dece i odraslih koji ne mogu uspešno da se leče u zdravstvenim ustanovama u Srbiji, a verujući da se ovo pitanje pokreće u dobroj nameri i u najboljem interesu svih građana, Vlada želi da javnosti stavi na uvid nekoliko činjenica.\nPrethodna Vlada Srbije je, na inicijativu tadašnjeg premijera Aleksandra Vučića, u novembru 2014. godine, osnovala Budžetski fond za lečenje oboljenja, stanja ili povreda koje se ne mogu uspešno lečiti u Republici Srbiji kako bi, pored sredstava koja se daju iz Republičkog fonda za zdravstveno osiguranje (RFZO) obezbedila dodatnu, institucionalnu pomoć za lečenje dece i odraslih u inostranstvu.\nDržava je od osnivanja Fonda, za četiri i po godine, zaključno sa 30. junom 2018. godine, iz sredstava RFZO i samog fonda, na lečenje u inostranstvo uputila 1.975 dece i za to je platila približno 23 miliona evra, što je više od četiri puta veći broj dece, i dva i po puta više novca, u odnosu na isti period od, na primer, 2009. godine.\nMogućnosti za lečenje u inostranstvu pre osnivanja Fonda bile su veoma skromne. Do 2014. godine RFZO je bio jedina institucija koja je mogla da šalje naše građane na lečenje u inostranstvo o trošku države.\nNa lečenje u inostranstvo 2009. godine otišlo je 98 dece, a 2012. godine upućeno je 45 dece. Već 2014. godine, RFZO u inostranstvo šalje 120 dece, a 2015. godine 306 i Budžetski fond još 21 dete. Dakle, za samo jednu godinu više nego dva puta više u odnosu na 2009. i 2012. zajedno – dve godine kada Fond nije postojao.\nPored Fonda za lečenje dece i odraslih u inostranstvu i RFZO-a, dodatna sredstva opredeljena su za lečenje obolelih od retkih bolesti, kroz Budžet za retke bolesti koji je osnovan 2012. godine, za koje je samo ove godine izdvojeno više od dve milijarde dinara ili gotovo 17 miliona evra.\nZahvaljujući boljem stanju u budžetu Republike Srbije, nakon reformi 2014. godine, sredstva za lečenje u inostranstvu, kao i za lečenje retkih bolesti, bilo da su opredeljena u Fondu za lečenje u inostranstvu, RFZO-u ili Fondu za retke bolesti, povećavana su svake godine.\nNijedan ministar nije potrošio 3,7 MILIONA EVRA na putovanja kao JEREMIĆ!\nFUDBALER NEMANJA R. MILETIĆ PORUČUJE: Idem u Španiju da posetim mog Dukija\nBRNABIĆEVA POTVRDILA: Danas uplaćujemo 250.000 evra za bolesnu decu!\nU radu Budžetskog fonda angažovani su naši najbolji lekari, među kojima su i prof dr Vladislav Vukomanović iz Instituta za majku i dete, prof dr Dejan Škorić iz Univerzitetske dečje klinike Tiršova, prof dr Ljiljana Vujotić, Odeljenje dečje neurohirurgije Klinike za neurohirurgiju KCS.\nVlada Republike Srbije poziva građane da se, u situacijama kada je pomoć potrebna, obrate Budžetskom fondu pri Ministarstvu zdravlja na brojeve telefona 011/2656-384 i 011/3614-700 ili na adrese sanja.tomic@zdravlje.gov.rs; jugoslav.kelecevic@zdravlje.gov.rs.\nVlada Srbije takođe naglašava da je ustaljena praksa da se, zbog prirode i važnosti zahteva, svi zahtevi koji stignu odmah uzimaju u razmatranje i u zavisnosti od dostupne dokumentacije rešavaju u najkraćem roku.\nSrbija Beograd Vlada Srbije Vlada Pare Novac Lečenje Lek Društvo Bolesnik


Odbrana od poplava duž američkih obala\nMnoge kuće na obalama država Njujork i Nju Džersi poplavio je plimski talas izazvan uraganom Sendi\nUragan Sendi pružio je vredne podatke urbanistima i zakonodavcima u Kaliforniji koji nastoje da zaštite tamošnje obale od sličnih katastofa\nSuperoluja Sendi žestoko se obrušila na američku Istočnu obalu. Na drugoj strani Amerike grad San Francisko je okružen vodom sa tri strane dok stručnjaci kažu da će u narednih 50 do 100 godina vremenske nepogode verovatno postati češće nego do sada.\nPrema Nacionalnom istraživačkom savetu, do 2100. godine nivo mora u Kaliforniji porašće za prosečno jedan metar. Ako ne budemo smanjili oslobađanje ugljendioksida najdramatičniji efekti klimatskih promena postaće stvarnost, upozorava istraživač Pacifičkog instituta u Ouklandu, Metju Hiberger.\n„Mislimo da će doći do pojačanih poplava, posebno tokom tih retkih nepogoda. Često se govori o „stogodišnjoj poplavi“ koja ima jedan odsto šanse da se pojavi bilo koje godine. Oni koji sada nisu u rizičnom području odjednom će se naći u njemu“, kaže Hiberger.\nSan Francisko se već sada priprema za kombinaciju višeg nivoa mora i ekstremnih vremenskih nepogoda utvrđivanjem i podizanjem obalskih barijera i drugih građevina. Donet je i zakon za obaveznu procenu rizika od klimatskih promena svake dve godine. Mape pokazuju da se mnoga područja podložna ekstremnim poplavama nalaze u čuvenoj Silikonskoj dolini.\nLučka uprava San Franciska, koja održava gradske obale, brine o istorijskim objektima kraj nje i utvrđuje zaštitne bedeme. Planovi za obnovu šetališta duž ulice Branan, na istočnoj obali zaliva, nedavno su dopunjeni kako bi se uzeli u obzir povećanje nivoa mora i potencijalni uticaj talasa, kaže glavni urbanista Lučke uprave, Den Hodap.\n„Niz studija o mogućem povišenju nivoa mora po obodu zaliva predvodi Komisija za konzervaciju i razvoj, zajedno sa drugim regionalnim agencijama. Svi zajedno želeli smo da vidimo kako bi obala mogla da izgleda 2050. i 2100. godine i šta bi trebalo da planiramo za budućnost“, kaže Hodap.\nIstovremeno Lučka uprava ima na umu prirodnu sredinu i u tim građevinskim poduhvatima koristi lokalno nabavljene obnovljive materijale, u čijoj pripremi je oslobođeno manje ugljendioksida. Hodap kaže da je važno gledati još dalje u budućnost.\n„Morali bismo da usvojimo politiku koja osigurava da svi budući projekti uzimaju u obzir projektovani rast nivoa mora. Šetalište duž ulice Branan projektovano je da traje 75 godina, duže nego slični projekti. Takve stvari nam omogućavaju da gledamo dalje u budućnost“, kaže Hodap.\nLepa kalifornijska obala jedna je od njenih najvećih bogatstava ali klimatske počele su da je ugrožavaju. Na žalost, samo vreme će pokazati da li su rbanisti i zakonodavci učinili dovoljno da je zaštite.


Izložba „Stradanje Roma u Prvom svetskom ratu“ - Minority News\nU Palati „Srbija“ u Beogradu u petak, 28. decembra, otvorena je izložba pod nazivom „Stradanje Roma u Prvom svetskom ratu“.\nDirektorka Kancelarije Vlade Srbije za ljudska i manjinska prava Suzana Paunović istakla je na otvaranju da su izložene fotografije o stradanju Roma u Prvom svetskom ratu svedočanstvo istine o jednom teškom vremenu i jednom stradalnom, ali hrabrom i čestitom narodu u tom vremenu.\nOna je navela da su Kuća romske kulture Beograd i Kancelarija za ljudska i manjinska prava Vlade Republike Srbije priredili ovu izložbu povodom obeležavanja sto godina od završetka Prvog svetskog rata.\nPostavka, čiji je autor Dragoljub Acković iz Kancelarije za ljudska i manjinska prava, sačinjena je od nekoliko desetina originalnih dopisnica – fotografija, koje su napravljene u periodu 1914-1918. godine, i prvi put se zajednički objavljuju, navela je Paunovićeva.\nOna je podsetila da je postavka izložbe bila i u Parizu 1. novembra ove godine koja je organizovana na poziv Kulturnog informativnog centra Srbije u Parizu, takođe povodom obeležavanja 100 godina od završetka Prvog svetskog rata.\n„Uloga Srbije i njenog stanovništva u Prvom svetskom ratu bila je – velika, kao i broj žrtava. Značajno mesto u tome imali su i Romi. Uvek lojalni svojoj zemlji, uvek na strani istine i pravde, i Romi su platili visoku cenu slobode i slave koje nam je doneo taj rat“, navela je Paunović.\nIzložba u holu Palate „Srbija“ trajaće do 31. januara 2019. godine.\nOznake:\tIzložba Stradanje Roma, Kuća romske kulture, romska zajednica, Suzana Paunović


Dodik: U BiH neće biti rata, ali postoji mogućnost da Srbi i Hrvati zatraže izlazak iz BiH -\nSrpski član Predsedništva BiH Milorad Dodik izjavio je da u BiH neće biti rata, već da su to “floskule kojima Bošnjaci iz Sarajeva nastoje plašiti strance”\n“Preteći ratom oni žele zadržati svoje pravo da budu tutori i da majorizuju druga dva naroda u BiH. Ako žele Bosnu kao većinski narod, onda moraju dati mnoge koncesije”, kazao je Dodik za “Večernji list”, izdanje za BiH.\nOn je, međutim, najavio mogućnost da Srbi i Hrvati zatraže izlazak iz BiH, jer im se, kako je kazao, osporavaju prava zagaranovana Ustavom i Dejtonskim sporazumom.\nDodik je ocenio da Bošnjaci “u svojoj arognaciji osporavaju postojanje drugih naroda i da ne bi prešao preko uvrede (lidera SDA Bakira) Izetbegovića Hrvatima da su manjina”.\nOn je dalje kazao da u BiH ne može da postoji građanska država, navodeći da je to “pogubna varijanta i podvala koju Bošnjaci guraju Srbima i Hrvatima”.\nS druge strane, naglasio je on, Hrvati i Srbi insistiraju na konstitutivnosti naroda i paritetu iz Dejtona, “dok se drugačije ne dogovorimo”.\nSada imate jedan narod koji želi realizaciju `građanske` priče, a druga dva naroda to ne žele, to su Srbi i Hrvati”, rekao je srpski član Predsedništva BiH.\nAko se na tome bude insistiralo, ocenio je Dodik, verovatno će predstavnici Srba i Hrvata doneti zajedničku deklaraciju i tražiti da izađu iz BiH, jer im se, kako on tvrdi, osporavaju prava zagaranovana Ustavom i Dejtonskim mirovnim sporazumom.


Ferrari i Philip Morris i dalje zajedno - Auto Republika\nПочетна Vesti Ferrari i Philip Morris i dalje zajedno\nPhilip Morris International Inc. (PMI) i Scuderia Ferrari produžili su svoje partnerstvo do 2021. godine. Njihova uspešna saradnja traje više od 40 godina.\nOd danas, ovo partnerstvo fokusiraće se isključivo na unapređenje ideje sveta bez duvanskog dima – sveta u kojem bi svi ljudi koji bi svakako nastavili da puše, prešli sa najštetnijeg oblika konzumiranja nikotina, cigareta, na naučno potvrđeno bolje bezdimne alternative.\nPhilip Morris želi da stvori globalnu svest o prilici koju nude inovacija, nauka i tehnologija radi postizanja sveta bez dima. „Zbog toga smo se obavezali da koristimo sve raspoložive resurse, što obuhvata naše aktivnosti vezane za auto-mogo sportove, kako bismo dali ubrzanje ovoj revolucionarnoj promeni u korist pušača, javnog zdravlja i društva u celini. Duboko cenimo podršku kompanije Scuderia Ferrari u ovom poduhvatu“, rekao je Andre Kalanzopulos, generalni direktor kompanije PMI.\ntagovi: ferrari f1 filip moris izdvojeno philip morris scuderia ferrari\nprethodni Restilizovana Toyota Aygo predstavljena pre zvaničnog debija u Ženevi\nsledeći BMW serije 3 (2019.) Premijera u Parizu, poznati agregati i nova nomenklatura


U Sindikatu navode da na sastanku sa ministrom pravde Republike Srpske Antonom Kasipovićem i njegovim saradnicima nije postignuta saglasnost o naknadi za prevoz koja je, kako su naveli, na štetu radnika.\n"Sindikat je ranije pozvao resorno mnistarstvo da predoči Prednacrt budžeta, ali se to nije desilo. Ipak, mi smo taj veoma značajan dokument nabavili iz drugih izvora i daćemo svoje primjedbe i sugestije na dio koji se odnosi na naknade", saopšteno je iz Sindikata pravosuđa Srpske.\nU Sindikatu tvrde da su iskazali spremnost za zajedničko pronalaženje načina na koji bi se izvršila ušteda u budžetu Ministarstva pravde.\nNavode i da nije postignuta saglasnost u vezi sa najavljenim umanjenjem naknade po osnovu radnog staža, što u stvarnosti predstavlja umanjenje plata za radnike.\n"Nastavljamo pripreme za sprovođenje štrajka upozorenja kojim želimo iskazati nezadovoljstvo neprihvatanjem ovih zahtjeva", poručili su iz Sindikata pravosuđa i dodali da su pokrenuli inicijativu Predsjedništvu Saveza Sindikata Srpske da se uključi u rješavanje pitanja umanjenja prava radnika predviđenih Nacrtom budžeta za 2017. godinu, kao i najavljenom smanjenju plata za zaposlene koji se finansiraju iz budžeta.\nU Sindikatu dodaju da je formirana zajednička komisija /sindikata i resornog ministarstva/ za tumačenje odredaba Posebnog kolektivnog ugovora za oblast pravosuđa.\nIZVOR: Vebsajt RTRS, 08.12.2016.


Najava mečeva 5.kola Prve lige Srbije\n09. septembar, 2020.\nMečevi 5.kola Prve lige Srbije u sezoni 2020/21 na programu su od petka do ponedeljka, a u nastavku su parovi i termini susreta.\nRADNIČKI PIROT – DINAMO (petak 11.septembar, 16:30 časova)\nPirotski Radnički u okviru 5.kola Prve lige Srbije na svom terenu dočekuje goste iz Vranja, ekipu Dinama. Domaćini su na startu sezone zabeležili jednu pobedu, uz jedan remi i dva poraza, pa sa 4 boda na svom kontu trenutno zauzimaju 12.mesto na tabeli. U prethodnom kolu su kao gosti poraženi u duelu sa ekipom IMT-a, a rezultat je bio 2:0. Gosti su na startu sezone zabeležili jednu pobedu, uz tri pretrpljena poraza, pa sa 3 boda na svom kontu trenutno zauzimaju 16.mesto na tabeli. U prethodnom kolu su kao domaćini savladali ekipu Trajala, a rezultat je bio 3:1. Meč je zakazan za petak 11.septembar 2020.godine, sa početkom u 16:30 časova.\nOFK ŽARKOVO – RADNIČKI SM (subota 12.septembar, 16:30 časova)\nBeogradski OFK Žarkovo u okviru 5.kola Prve lige Srbije na svom terenu dočekuje goste iz Sremske Mitrovice, ekipu Radničkog. Domaćini su na startu sezone bez poraza, sa dve pobede i dva remija, pa sa 8 bodova na svom kontu trenutno zauzimaju 4.mesto na tabeli. U prethodnom kolu su kao gosti savladali ekipu Sloge, a rezultat je bio 1:2. Gosti su na startu sezone zabeležili jednu pobedu, uz tri pretrpljena poraza, pa sa 3 boda na svom kontu trenutno zauzimaju 13.mesto na tabeli. U prethodnom kolu su kao domaćini poraženi u duelu sa ekipom Radničkog 1923, a rezultat je bio 0:1. Meč je zakazan za subotu 12.septembar 2020.godine, sa početkom u 16:30 časova.\nRADNIČKI 1923 – GRAFIČAR (subota 12.septembar, 16:30 časova)\nKragujevački Radnički 1923 u okviru 5.kola Prve lige Srbije na svom terenu dočekuje goste iz Beograda, ekipu Grafičara. Domaćini su na startu sezone bez poraza, sa tri pobede i jednim remijem, pa sa 10 bodova na svom kontu trenutno zauzimaju 2.mesto na tabeli. U prethodnom kolu su kao gosti savladali ekipu Radničkog iz Sremske Mitrovice, a rezultat je bio 0:1. Gosti su na startu sezone zabeležili dve pobede, uz jedan remi i jedan poraz, pa sa 7 bodova na svom kontu trenutno zauzimaju 6.mesto na tabeli. U prethodnom kolu su kao domaćini poraženi u duelu sa ekipom Kabela, a rezultat je bio 1:2. Meč je zakazan za subotu 12.septembar 2020.godine, sa početkom u 16:30 časova.\nBORAC 1926 – SLOGA (subota 12.septembar, 19:30 časova)\nČačanski Borac 1926 u okviru 5.kola Prve lige Srbije na svom terenu dočekuje goste iz Kraljeva, ekipu Sloge. Domaćini su na startu sezone ostvarili jednu pobedu, uz jedan remi i dva poraza, pa sa 4 boda na svom kontu trenutno zauzimaju 11.mesto na tabeli. U prethodnom kolu su kao gosti podelili bodove sa ekipom Dubočice, a rezultat je bio 1:1. Gosti su na startu sezone bez pobede, uz jedan remi i tri poraza, pa sa 1 bodom na svom kontu trenutno zauzimaju poslednje 18.mesto na tabeli. U prethodnom kolu su kao domaćini poraženi u duelu sa ekipom OFK Žarkovo, a rezultat je bio 1:2. Meč je zakazan za subotu 12.septembar 2020.godine, sa početkom u 19:30 časova.\nKABEL – IMT (nedelja 13.septembar, 16:30 časova)\nNovosadski Kabel u okviru 5.kola Prve lige Srbije na svom terenu dočekuje goste iz Beograda, ekipu IMT-a. Domaćini su na startu sezone zabeležili maksimalan učinak, sa četiri ostvarene pobede, pa sa 12 bodova na svom kontu trenutno zauzimaju 1.mesto na tabeli. U prethodnom kolu su kao gosti savladali ekipu Grafičara, a rezultat je bio 1:2. Gosti su na startu sezone zabeležili dve pobede, uz jedan remi i jedan poraz, pa sa 7 bodova na svom kontu trenutno zauzimaju 7.mesto na tabeli. U prethodnom kolu su kao domaćini savladali ekipu Radničkog iz Pirota, a rezultat je bio 2:0. Meč je zakazan za nedelju 13.septembar 2020.godine, sa početkom u 16:30 časova.\nLOZNICA – ŽELEZNIČAR (nedelja 13.septembar, 16:30 časova)\nEkipa Loznice iz istoimenog grada u okviru 5.kola Prve lige Srbije na svom terenu dočekuje goste iz Pančeva, ekipu Železničara. Domaćini su na startu sezone zabeležili jednu pobedu, uz dva remija i jedan poraz, pa sa 5 bodova na svom kontu trenutno zauzimaju 9.mesto na tabeli. U prethodnom kolu su kao gosti podelili bodove sa ekipom Jagodine, a rezultat je bio 0:0. Gosti su na startu sezone zabeležili jednu pobedu, uz jedan remi i dva poraza, pa sa 4 boda na svom kontu trenutno zauzimaju 10.mesto na tabeli. U prethodnom kolu su kao domaćini savladali ekipu Zemuna, a rezultat je bio 2:0. Meč je zakazan za nedelju 13.septembar 2020.godine, sa početkom u 16:30 časova.\nZEMUN – DUBOČICA (nedelja 13.septembar, 16:30 časova)\nEkipa Zemuna u okviru 5.kola Prve lige Srbije na svom terenu dočekuje goste iz Leskovca, ekipu Dubočice. Domaćini su na startu sezone zabeležili jednu pobedu, uz tri pretrpljena poraza, pa sa 3 boda na svom kontu trenutno zauzimaju 14.mesto na tabeli. U prethodnom kolu su kao gosti poraženi u duelu sa ekipom Železničara, a rezultat je bio 2:0. Gosti su na startu sezone bez pobede, uz dva remija i dva poraza, pa sa 2 boda na svom kontu trenutno zauzimaju 17.mesto na tabeli. U prethodnom kolu su kao domaćini podelili bodove sa ekipom Borca 1926, a rezultat je bio 1:1. Meč je zakazan za nedelju 13.septembar 2020.godine, sa početkom u 16:30 časova.\nKOLUBARA – JAGODINA (ponedeljak 14.septembar, 17:00 časova, TV)\nLazarevačka Kolubara u okviru 5.kola Prve lige Srbije na svom terenu dočekuje ekipu Jagodine iz istoimenog grada. Domaćini su na startu sezone zabeležili tri pobede, uz jedan pretrpljen poraz, pa sa 9 bodova na svom kontu trenutno zauzimaju 3.mesto na tabeli. U prethodnom kolu su kao gosti savladali ekipu Budućnosti, a rezultat je bio 0:1. Gosti su na startu sezone bez poraza, sa dve pobede i dva remija, pa sa 8 bodova na svom kontu trenutno zauzimaju 5.mesto na tabeli. U prethodnom kolu su kao domaćini podelili bodove sa ekipom Loznice, a rezultat je bio 0:0. Meč je zakazan za ponedeljak 14.septembar 2020.godine, sa početkom u 17:00 časova. Obezbeđen je direktan televizijski prenos ovog susreta na prvom programu TV Arena sport.\nTRAYAL – BUDUĆNOST (ponedeljak 14.septembar, 19:00 časova)\nKruševački Trajal u okviru 5.kola Prve lige Srbije na svom terenu dočekuje goste iz Dobanovaca, ekipu Budućnosti. Domaćini su na startu sezone zabeležili jednu pobedu, uz tri pretrpljena poraza, pa sa 3 boda na svom kontu trenutno zauzimaju 15.mesto na tabeli. U prethodnom kolu su kao gosti poraženi u duelu sa ekipom Dinama, a rezultat je bio 3:1. Gosti su na startu sezone zabeležili dve pobede, uz jedan remi i jedan poraz, pa sa 7 bodova na svom kontu trenutno zauzimaju 8.mesto na tabeli. U prethodnom kolu su kao domaćini poraženi u duelu sa ekipom Kolubare, a rezultat je bio 0:1. Meč je zakazan za ponedeljak 14.septembar 2020.godine, sa početkom u 19:00 časova.